text:
Thordis Dahl Hansen
Innlest på færøysk av Brynhild Dahl Jacobsen
Og føroyingarnir sjálvir vóru eisini sera spentir til hesa løtuna. Øll høvdu fingið sær tær serligu sólarmyrkingarbrillurnar.13
Tað vóru nógv, sum sóu tann tiltikna diamantringin. Myndin vísir diamantringin fyri fulla sólarmyrking.19
Tá ið mánin kom fyri sólina, gjørdist tað myrkt, og tað kendist kaldari - og so sera friðarligt. Ein stórsligin løta!21
Í 1954 var eisini full sólarmyrking í Føroyum. Eitt, fólk siga seg minnast frá tí sólarmyrkingini, var, at hønurnar fóru inn.27
Listakvinnan Sigrun Gunnarsdóttir gjørdi tveir málningar við íblástri úr frásøgnum frá sólarmyrkingini í 1954.29
Frímerkjadeildin hjá Posta gav eitt serligt sólarmyrkingarfrímerki út. Listafólkið er Martin Mörck.31
Hevur full sólarmyrking nakrantíð verið beint við, har tú býrt ella í landinum, har tú býrt?35
Foto/ Myndir/ Asseq/ Valokuva/ Guvvieh/ Nuotraukos/ Photo:
S1+4+14+18+20+22+24+34: Stig Eltør
S6+32: ©2015 NASA - TerraMetrics, Inc.
S8: Thordis Dahl Hansen
S10: Torbjørn Jacobsen
S12: David Reinert Hansen
S16: Heini Nygaard
S26: Torshavn.fo
S28: Sigrun Gunnarsdóttir
S30: Martin Mörck/ Stamps.fo


c: text/html

text:
Jógvan Arge heldur fram við at geva bakspark
17. november 2016
Fíggjarætlanararbeiðið
Sitandi varaborgarstjóri gevir ilt av sær um framløgdu fíggjarætlanina fyri 2017.
Hví tað Jógvan? Tú hevur ikki atkvøtt fyri nakrari fíggjarætlan og tú kom heldur ikki við einari alternativari fíggjarætlan, har tú kundi vísa á, hvat tú vildi.
Nei, tú velur heldur at láta sum tú ert sannleikin og tann rættvísi, men er tað nú soleiðis?
Tú hevur sitið sum varaborgarstjóri og staðið í fremstu røð, tá myndir, snórar, fløg skulu loysast oman av. Eisini hevur tú staðið ovast á potinum og handað steyp og annað, sum skattgjaldarin hevur goldið, tá er alt ok. Men at vera við at taka tey tøk, sum eru grundalag undir tí tú handar - nei, tá knúskar tú meirilutan.
Tá snórar skulu klippast ella fløg loysast oman av, tá sæst og hoyrist tú.
Fráfarandi meiriluti hevur onga grund at kasta grús í maskinaríðið. Vit leggja eina fíggjarætlan og samtykkja hana, tí tað er okkum álagt. Vit, sum sita eru vald og sita til 31. des 2016.
Forsvarlig skattalækking
Vit lækka kommunuskattin, tí vit skulu ikki taka væl meira inn í skatti, enn vit brúka í einum fíggjarári.
Men, tá Fólkaflokkurin nú knappliga hevur boðað frá einum skattalætta uppá minst 2-4% og Framsókn vil niður á 16%, so er vandi á ferð á vælferðaøkinum, og tað vilja vit fyribyrgja, við at vísa mátahald.
Væl rikin kommuna
Vit hava uppraðfest eldraøkið við 8 mió.kr. árliga, og uppraðfestingar á ansingarøkinum, og aðrar uppraðfestingar innan kloakkir, viðlíkahald av bygningum o.s.fr.
Tórshavnar Kommuna hevur við ársenda eina skuld uppá 76 mió. kr. og hevur samstundis í løtuni ein tøkan pening uppá 80 mió.kr. Hetta vísir greiit, at vit levera til nýggja býráðið eina kommunu og ein kommunukassa, sum er sera væl fyri – longur er tann søgan ikki.
Tá tú endurtekur, at vit gera fortreð, ja so endurtekur tú teg sjálvan og tað, sum tú hevur staðið á odda fyri seinastu 2 árini - at liggja uppá lúr, ikki taka støðu og annars bara smoyggja tær undan.
Tú hevur sitið við valdið í 10 ár, har tú sat sum formaður í Mentamálanevndini í 8 ár. Tú var partur av breiðu samgongu í 2 ár, hví hevur tú t.d. ikki bygt Musikkskúlan? Tú hevur sitið við valdið í 10 ár tilsamans.
Jógvan, títt eftirmælið verður ivaleyst ein, sum bara tosaði og skrivaði nógv um trupulleikar í Tórshavnar Kommunu, men sjálvur ikki handlaði og skapti nøkur politisk úrslit.
Annfinn Brekkstein
býráðslimur fyri Sambandsflokkin í Tórshavnar Kommunu
RN
Aftur

robotstxt: allowed

filter: keep


text:
Heili 10,2 milliónir fólk vitjaðu kenda Louvre listasavnið í Paris í fjør. Lourve er nógv mest vitjaða listasavnið í heiminum.
BBC skrivar, at ein orsøk til vaksandi talið av vitjandi er helst vælumtókta videolagið hjá Beyoncé og Jay-Z, sum er tikið upp í hesum spennandi savni:
Stjórin fyri Louvre, Jean-Luc Martinez, váttar greiðir frá, at Louvre upplivdi eina munandi lækking av vitjandi eftir ógvusligu yvirgangsálopini á Paris í 2015.
Næstan 75 prosent av gestunum í Louvre í 2018 vóru útlendingar. 2,5 milliónir av gestunum vóru fraklendingar, 1,5 milliónir amerikanarar og kinverjar taldu næstan eina millión.
Eftir yvirgangsnhendingina fækkaðust gestirnir við 30 prosentum, men í 2017 var talið av vitjandi komið upp up 8 milliónir, sigur Martinez við AFP tíðindastovuna.
Í juni mánaði í fjør góvu amerikansku sangarahjúnini Beyoncé og Jay-Z út videolagið ”Apeshit”, har tey traðka upp inni í Louvre framman fyri kendum listaverkum, eitt nú meistaraverkinum hjá Leonardo da Vinci, Mona Lisa.
Videolagið fekk nógv umrøðu, og kjakast var um, hvørt tað var í lagi at loyva slíkum poppi framat listaverkum í absoluttum heimsflokki.
Undan jólum var Paris hart raktur av ógvusligum mótmælisgongum, sum ”gilets jaunes" – gulu vestarnir – skipaðu fyri. Ófriðurin førdi einans til, at Louvre varð stongt tann eina dagin, leygardagin 8. desember.
Stórar íløgur hava gjørt, at listasavnið nú er betri ført fyri at taka sær av stóra talinum av gestum, vísir stjórin á. Talan er um nýggjar atgongumerkjaskipanir, nýggj goymslurúm til viðføri og nýggjar skipanir at taka sær av bólkum.
Í heyst fer Louvre at skipa fyri eini umfatandi serframsýning at heiðra Leonardo da Vinci, skrivar BBC.
(Mynd: EPA)
Kendi málningurin "La liberte guidant le peuple" hjá Eugene Delacroix (Mynd: EPA)


text:
Á nýggjárinum vóru 99 persónbilar skrásettirí Føroyum sum eru riknir við elmegi. Tað talið er nú komið upp á 167, ein vøkstur upp á 68 bilar ella 69 prosent.
Tilsamans eru skrásettir 25.877 persónbilar í Føroyum. Tað er tað sama sum, at talið av el-persónbilum er 0,65 prosent í mun itl 0,4 prosent á nýggjárinum.
##med2##
15.831 persóbilar í Føroyum eru bensinriknir og 9.879 eru dieselriknir.
Tilsamans eru nú 38.797 akfør skrásett í Føroyum. Av teimum eru 4.254 vøruvognar, 3.423 viðfestisvognar og 698 lastbilar.


text:
Lestrartíð: 4½ ár
Umsóknarfreist: Læruplássið ásetir freistina
Útbúgvingarstovnur
Glasir
Útbúgvingarstaður
Danmark
Undir útbúgvingini lærir tú at bøta um, framleiða og passa nýggjar plátulutir til bilar.
Skrokktøkningar arbeiða á bilverkstøðum ella á í karrosarí verksmiðum.
Sum skrokktøkningur lærir tú eisini at skera nýggjar lutir úr stálplátum og tilevna lutirnar.
Ein stórur partur av arbeiðinum er at rætta buklur, sveisa nýggjar lutir fastar og meta um ferðsluskaðar á akfør og at taka burtur rust.
Skrokkútbúgvingin gevur eina grundleggjandi vitan um at meta um skaðar og byggja og umvæla bilskrokkar av persónbilum, vøruvognum, lastbilum og bussum.
Tú lærir at arbeiða við ymiskum tilfari so sum stáli, lættmetali, aluminiumi og plasti.
Tú kanst enda útbúgvingina sum skokktøkningur við sergrein í antin at rætta upp ella byggja skrokkar.
Sum skrokktøkningur við sergrein í at rætta upp skaðar lærir tú at rætta upp krevjandi skaðar. Útbúgvingin til skrokktøkning við sergrein í at rætta upp skaðar tekur 4½ ár.
Sum skrokktøkningur við sergrein sum skrokkbyggjari lærir tú at byggja skrokkar til t.d. lastbilar. Útbúgvingin til skrokktøkning við sergrein sum skrokkbyggjari tekur 4½ ár.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Útbúgvingin er skipað við einari grundtilgongd á einum yrkisskúla í 20 ella 40 vikur og einari høvuðstilgongd, har tú skiftir millum starvsvenjing og skúla. Til ber at taka 1. skúlaskeið, sum er 20 vikur, á Glasi í Tórshavn.
Frálæran fevnir m.a. um at bøta skrokklutir, at meta um skaðar og at framleiða umvælingarlutir. Eisini hevur tú lærugreinar sum t.d. umhvørvi, el-læru og fyrstuhjálp.
Við hesi útbúgving er tað umráðandi, at tú:
Útbúgvingin endar við sveinaroynd.
Fráfaringarroynd fólkaskúlans ella tilsvarandi.
Eftir lokna útbúgving sum skrokktøkningur kanst tú arbeiða á bilverkstøðum, skrokkverksmiðjum og á øðrum verksmiðum, sum gera skrokkar.
Tú kanst eisini gerast sjálvstøðugur vinnurekandi.
Tú kanst eisini fara undir framhaldsútbúgving.
Tú hevur atgongd til hesar vinnuakademiútbúgvingarnar:
Tú hevur atgongd til professións bachelor útbúgvingina
Tú kanst eisini víðari útbúgva teg á einari aðrari vinnuakademiútbúgving, sum tú velir tær. Gev gætur, at yrkisútbúgvingin skal vera ásett til at vara í minsta lagi 3 ár fyri at geva atgongd til vinnuakademiútbúgvingar. Eisini eru krøv um ávísar lærugreinar og stig, tú skalt hava staðið, alt eftir hvørja vinnuakademiútbúgving tú søkir inn á.
Vinnuakademiútbúgvingar eru framhaldsútbúgvingar – vanliga 2 ár til longdar, settar saman við ástøði og starvsvenjing, knýttar at ávísari vinnu ella starvsøki.
Fleiri yrkisútbúgvingar geva tær eisini atgongd til professiónsbachelor og til bachelorútbúgvingar á universitetum.
Útbúgvingin til skrokktøkning er á 4. stigi í donsku góðskingarkørmunum fyri lívlanga læru. Góðskukarmurin gongur frá stigi 1–8 og ásetur tað, ið væntandi fæst burtur
Les meiri á Uddannelsesguiden www.ug.dk her
Les "Ofta Settir Spurningar" her
Yrkisdepilin – www.yrkisdepilin.fo
Lestrartíð: 4½ ár
Umsóknarfreist: Læruplássið ásetir freistina
Útbúgvingarstovnur Glasir
Útbúgvingarstaður
Danmark


text:
300 ferðir Arnbjørn
Arnbjørn Hansen spældi sín dyst nummar 300 fyri besta liðið hjá EB/Streymi, tá hann bleiv sendur á vøllin eftir 59 minuttir í útidystinum móti KÍ herfyri.
Tann 2. oktobur í 2004 bleiv ein 18 ára gamal kollfirðingur fyri fyrstu ferð sendur á vøllin fyri besta mansliðið hjá EB/Streymi. Góður hálvur tími var eftir av heimadystinum á Mølini á Eiði móti Skála, tá ungi maðurin kom á vøllin, og gestirnir vóru tá á odda 0-1 við einum máli frá Jónhardi Frederiksberg, sum seinni bleiv liðfelagi við oman fyri nevnda kollfirðing.
Debuttin hjá kollfirðinginum er helst ikki nakað, sum trúgvu EB/Streymsviðhaldsfólkini minnast, tí hann gjørdi helst ikki so nógv um seg, og dysturin endaði eisini við einum 0-1 sigri til Skála. Fáur mundi eftir henda dystin gruna, at talan seinni fór at gerast um ein av allarfremstu áleyparunum í føroyskum fótbólti.
Maðurin, sum kom á vøllin henda dagin, var nevniliga Arnbjørn Hansen, men tað skuldi ganga hampiliga long tíð, til ungi maðurin fekk sítt veruliga gjøgnumbrot.
Gjøgnumbrotið mundi enda við FM
Árið eftir debuttina var Arnbjørn skaddur stóran part av árinum, og hann spældi bara 5 dystir hetta árið. Tríggjar av teimum á næstbesta liðnum og so tveir sum innskiftari á besta liðnum.
Men í 2006 var støðan ein heilt onnur. Nú var ungi áleyparin fastur parturin av hópinum hjá besta liðnum, og longu frá byrjan av var hann at finna í startuppstillingini hjá EB/Streymi. Onkra ferðina byrjaði hann eisini á beinkinum, men allar oftast var hann at finna ímillum teir fyrstu 11.
Hóast leiklutin sum áleypari – og stundum sum høgri vongur – so lat fyrsta málið bíða eftir seg. Ungi maðurin kom fram til kjansir, men sum hjá so nógvum ungum leikarum, so hevði hann trupult við at fáa sítt fyrsta mál. Ikki fyrr enn í 9. umfari bragdaði á útivølli móti VB/Sumba, tá hann skoraði til 5-0 í tíðini, sum dómarin hevði lagt afturat.
Árið gjørdist ein sigursmarsjur fyri bæði EB/Streym og Arnbjørn Hansen sjálvan. EB/Streymur endaði á einum 2. plássi, sum var skuffandi, tá hugsað verður um, at liðið lá fremst alt kappingarárið, meðan Arnbjørn endaði við at fáa 11 mál í landskappingini og trý mál í steypakappingini. Hesi trý málini fullu øll í sama dysti í fjórðingsfinaluni m´ti HB, sum EB/Streymur vann 6-2. Hetta var samstundis hansara fyrsta hattrikk fyri besta liðið hjá EB/Streymi.
Síðsta skotið í gylta ættarliðnum
Árini framman undan Arnbjørn av álvara fekk sítt gjøgnumbrot hevði EB/Streymur givið sera nógvum ungum leikarum debut á besta liðnum, og tað gekk ikki long tíð, fyrrenn føroyski fótbóltsheimurin legði til merkis, at talan var um nakrar sera evnaríkar leikarar, sum komu fram í EB/Streymi um hetta mundið.
Seinni er blivið tosað nógv um gylta ættarliðið hjá EB/Streymi og týdningin, sum hesir ungu leikararnir hava havt fyri flottu gongdina hjá EB/Streymi frá árinum 2006-2012. Her kunnu nevnast Marni Djurhuus, Hans Pauli Samuelsen, Bárður Olsen, Gert Hansen og Brian Olsen. Arnbjørn Hansen er tvey ár yngri enn Hans Pauli og Gert og eitt ár yngri enn hinir tríggir, og hann gjørdist sostatt síðsta skotið á stammuna í gylta ættarliðnum saman við Leif Niclasen.
Mál, mál, mál
Eftir gjøgnumbrotsárið í 2006 gjørdist Arnbjørn ein av vandamiklastu áleyparunum í føroyskum fótbólti, samstundis sum EB/Streymur gjørdist eitt støðugt oddalið.
Frá 2007 til 2012 vann EB/Streymur meistaraheitið tvær ferðir og endaði á 2. plássi øll hini árini. Somu árini var EB/Streymur eisini í steypafinaluni hvørja ferð og megnaði at vinna steypakappingini fýra ferðir, meðan talan eisini gjørdist um tvey tap – báðu ferðirnar fyri Víkingi.
Hesi árini var Arnbjørn Hansen eisini ein støðug hóttan sum fremsti áleypari hjá EB/Streymi. Í 2008 og 2010 bleiv hann toppskjútti í fremstu deildini, meðan hann bæði í 2007 og 2009 endaði á einum 2. plássi á sama lista.
Í hesum 7 ára skeiðnum frá 2006 til og við 2012 skoraði Arnbjørn Hansen heili 114 mál í fremstu deildini!
Máltevið er enn har
Seinnu árini hava skaðar av álvara darvað málrevin úr Kollafirði, sum nú er blivin 33 ára gamal. Hetta hevur gjørt, at hann hevur sitið uttan fyri í alt ov stórum pørtum av seinnu kappingarárunum, men tá hann er klárur, so sæst enn á øllum brøgdum, at máltevinum bilar einki.
Virðingin frá mótstøðuleikarunum er eisini týðilig, tá Arnbjørn kemur á vøllin. Tá fella mótstøðuliðini ofta nakrar metrar, soleiðis at sterki áleyparin ikki skal fáa alt ov nógv pláss at spæla sær á, men hóast hetta, so er Arnbjørn enn sera vandamikil, og fær enn nógv mál í mun til teir fáu minuttirnar, sum hann ofta spælir.
Ein og undanfarin ár er hetta árið eisini merkt av skaðum hjá kollfirðinginum. Treyðugt so, so hevur hann verið á vøllinum nakrar ferðir, og í Klaksvík fyri trimum vikum síðani kom hann so enn eina ferð á vøllin. Hesa ferð var talan um hansara dyst nummar 300 fyri besta liðið hjá EB/Streymi.
Felagið ynskir honum hjartaliga tillukku við hesum!


text:
Ónsdag, 25.apríl er ein hátíðarligur dagur hjá Tvøroyrar Bóltfelag. Ikki bert er tað flaggdagur føroyinga, men tað, ið fyllur mest í huganum hjá okkum fjepparum er, at nýggi leikvøllurin hjá TB verður tikin í nýtslu á fyrsta sinni. Nógvar venjingar hava verið á vøllinum síðstu vikurnar, men í dag verður so fyrsti landskappingardystur spældur við Stórá. Heiðurin at spæla hendan fyrsta dystin, fáa U-16 liðini hjá TB/ROYN og B36, og byrjar hann kl 14. Hetta er síðsti dystur í bólkaspælinum hjá U-16 dreingjunum, og skuldi tað gingið heilt væl hjá okkara ungu gørpum, so kunnu teir spæla seg upp í A-bólkin. Seinastu úrslitini hava lagað seg væl hjá okkara, og tí er spenningurin stórur undan dystinum.
Ein nýggjur kapittil verður byrjaður
TB er komin á eitt vegamót, og man freistast til at siga, at TB í morgin seta hol á ein nýggjan kapittil í longu og ríku søgu felagsins. Felagið megnaði í fjør at spæla seg upp í bestu deildina, og so kom verulig gongd á ætlaðu vallargerðina inni í Trongisvági. Sjálvur leikvøllurin hevur verið í brúk nú í eina tíð, men enn er ymiskt, ið skal gerast liðugt rundan um vøllin, so eisini flaggskip felagsins kann spæla sínar heimadystir á egnum vølli. Gongst eftir ætlan, so fáa vit eisini høvi til at síggja Effodeildardystin millum TB og ÍF sunnudagin. Hetta er tó ikki heilt avgreitt, men leiðslan í Tvøroyrar Bóltfelag er vónrík um, at tað fer at eydnast okkum, at fáa leikvøllin góðkendan til sunnudagsdystin móti ÍF.
Fyrstu heimadystirnar í ár, hevur TB spælt hjá grannunum í Vági, og hóast umstøðurnar har eru góðar, so vil man altíð stremba eftir, at leika á egnum vølli, sum hevur staðið í gerð síðan síðst í 2011. Hendan tíð tykist nú vera komin, og vit bíða øll spent eftir, at sleppa inn til leikvøllin við Stórá, har nýggi kapittilin í søgu felagsins skal skjótast í gongd.
Nógvir dystir um vikuskiftið
Dystarskráin um vikuskiftið er drúgv, og eisini U-10 dreingirnar fara í gongd við sítt kappingarár hetta vikuskiftið. Hesir skulu tó ikki spæla við Stórá, men heldur skulu teir vestur í Vágoynna at spæla fyrstu kapping sína.
Dystirnar við Stórá verða annars nakrir í tali í vikuskiftinum, og í vaksnamannadeildini eru tað 3. Deild, sum spæla sín fyrsta dyst á nýggja leikvøllinum, tá ÍF vitja leygardagin. Eisini 2.Deild setur skøtil á sína tilveru við Stórá, tá teir leygardagin taka móti grannunum úr FC Suðuroy. Men sunnudagin, tá vóna vit øll, at vøllurin er endaliga góðkendur, so eisini Effodeildarliðið hjá TB sleppur at taka móti ÍF í 6. umfari. Meira fæst at vita um gongdina í málinum, so skjótt vit vita nakað meira.
DYSTARSKRÁ
Ónsdagin 25. apríl
kl. 14:00 – TB/ROYN-B36a (U-14 dreingir)
Leygardagin 28. apríl
kl. 12:30 – TB-ÍF (3.Deild Menn)
kl. 15:00 – TB-FC Suðuroy (2.Deild Menn)
kl. 14:00 – U-10 kapping í Sandavági
kl. 14:30 – B71-TB/ROYN (U-14 dreingir)
Sunnudagin 29. apríl
kl. 15:00 – TB-ÍF (Effodeildin)


text:
Um onkur hevði sagt við Mary, at hon um 200 ár fór at gerast kend um allan heimin, hevði hon fatað tað sum skemt. Somuleiðis bygdarfólkið. Eins alkend er hon í øllum teimum 200 londunum, har bíbliufelagið í dag er virkið. Tað er veruliga hennara ágrýtni, ið setti ferð á bíbliuarbeiðið.
“Hann, ið hevði kunnað fingið sína egnu bíbliu!” Hetta gjørdist hennara dreymur. Bíbliur vóru tá bæði dýrar og sjáldsamar. Hjá Mary, sum hoyrdi upp í tey fátæksligu, var hetta ikki annað enn ein dreymur.
“Gloym hatta!” segði mamman, tá hon hevði hetta á máli. “Og hvussu fer at gangast tær at læra lesa? Hjá fátækum er jú eingin skúlagongd møgulig.” Men seinni frættist, at nýggjur skúli var komin eina tímalongd hiðani. Og Mary fór eydnusæl av garði. At lesa lærdi hon sum fáur. Men hvussu við at fáa hendur á onkra bók, tí í hennara fátæka heimi var eingin bók? Men lukkutíð hevði grannakonan, Ewans, bitið merki í ágrýtni hennara og nærlagni. Mary var tí bæði tíðliga og seint í hesum heimi og las úr bíbliu hennara. Og ein sunnudag fingu foreldur Mary eina óvæntaða gleði. Presturin mælti frá talarastólinum: “Prædikutekstin henda sunnudag verður lisin av Mary Jones”. Mary reistist og fór við bankandi hjarta á føtur fram at lesipultinum. Varisliga tók hon at blaða í hesi miklu bók og fann niður á staðið, lærarin hevði ætlað henni at lisið. Hon andaði djúpt og tók at lesa. Í fyrstuni eitt sindur skelvandi, men síðan harðari og sannførandi á sínum valisiska máli:
“Hvør tann, sum hoyrir hesi orð míni og ger eftir teimum, hann skal líknast við ein vitugan mann, ið bygdi hús sítt á hellibotn; og gloppregnið brast á, og áarføri kom, og stormarnir leikaðu og dundi móti hesum húsi; og tað fell ikki, tí at tað var grundað á hellibotni.”
Tá Mary var liðug at lesa, fór hon skundisliga aftur og setti seg. Hon hugdi upp at foreldunum, ið sótu har so glað og takksom. Tá gudstænastan var liðug vóru tað mong, ið spurdu hana, hvar hon hevði lært at lesa. “Tit eru víst glað og ikki sørt stolt av henni,” segði frú Ewans, ið búði á Stóra garði. “Jú, tað kunnu vit ikki annað siga”, svaraði móðir Mary. “Hugsið tykkum, hon hevur eina ótrúliga ætlan, og hon er at spara saman pening at keypa sær sína egnu bíbliu á valisiskum!” “Tað fer hon eisini at megna,” svaraði frú Ewans. “Tað krevur stór viljastyrki at læra so skjótt at lesa. Slík genta megnar alt, hon setur sær fyri. Ímeðan kann hon koma á gátt hjá okkum so ofta henni lystir at lesa í okkara bíbliu”.
Mary hugsaði alsamt um at fáa sína egnu bíbliu. Pening mátti hon fáa til vega, ja eina rúgvu, men hvussu? Hon fekk eitt hugskot. Tað kom sum úr byrsuni.
Tvey høsn verða ein bíblia
Mary hevði leingi hjálpt mammuni at vaska klæðir. Hon bjóðaði sær eisini til at vaska fyri onnur. Hetta kundi geva henni eitt sindur av vinningi. Frá frú Ewans fekk hon tvær hønur. Hesar vurpu. Hon savnaði eggini saman at selja. Hon ansaði børnum, gjørdi ørindi fyri fólk, bant bundnaturriklæði, sokkar og annað.
Allur samanspardi peningurin varð goymdur til at keypa bíbliu fyri,sum hon droymdi um. Í seks ár spardi hon saman. Og so kom dagurin, tá hon helt seg hava nóg mikið. Men stórt gjørdist vónbrotið, tí eingin í sóknini hevði nakra bíbliu at selja henni. “Tú ert noydd at fara leiðina til Bala,” mælti onkur. “Presturin har, selur bíbliur..”
Í Bala, sum var heilar 40 kilometrar haðani, hon búði, hevði hon ongantíð verið. Hon var nú vorðin 16 ár. Hetta fór hon at royna. Við peninginum, fjaldum í einum pjøka, fór hon til gongu. Hon kom í prestagarðin og Charles prestur tók blídliga ímóti henni. Hon segði ørindi síni og bað prestin um at selja sær eina bíbliu..
“Tað harmar meg, genta mín, allar bíbliurnar, eg átti, eru seldar. Tann einasta, ið eftir er, er umbiðin.” Sigur hann og peikar á ein einsamallan pakka á borðinum.
Hetta var henni eitt stórt vónbrot. So langa ferð til onga nyttu.! Við táravættum eygum greiddi hon prestinum frá, at hon í seks ár hevði spart pening saman. Gingið alla hesa 40 kilometra longu ferðina og sama teinin aftur uttan nakra bíbliu.... Charles prestur lurtaði eftir tí, hon segði og gjørdist gripin av hesum, hon segði. Kvikliga tók hann pakkan á borðinum lá og segði: “Mary, tak tú hesa bíbliu heim við tær! So skal eg royna at útvega eina aðra til hansara, ið bílagt hevur hesa.”
Eydnusæl legði hon leiðina heim aftur við síni nýggju bíbliu. Tað eydnaðist!
Her endar tó ikki søgan. Charles prestur var seinni á einum stórmøti í London. Á hesum møti segði hann søguna um Mary. “Vit mugu gera eitthvørt fyri at ganga ynskjum hjá fólki á møti, ið vilja ogna sær sína egnu bíbliu; annaðhvørt tey eru fátæk ella rík, børn ella vaksin, um tey búgva í Wales, í Onglandi, ella aðrastaðni í heiminum..”
Úttalilsið varð tikið ímóti við stórum eldhuga. Hetta gjørdist startskotið, at heimsins fyrsta bíbliufelag varð stovnsett í Onglandi í 1804, í Danmark 1814 og í Noreg í 1816. Í dag virka sameinda bíbliufelagið í 200 londum um allan heimin. Ágrýtna Mary setti alt hetta í verk.
Henry D. Joensen, týdddi.
Les meira um Mary Jones her...
______________________________________________________________________________________________________________________________________________
Lagt út: Ásbjørn Jacobsen


text:
Heinta faldara her:
Alle indlæg af Webmaster
Arbeiðsdagur: antennuskápini hava brúk fyri tær…
Vit hava felagsantennu Inni á Gøtu, sum tekniska nevnd røkir. Antennuskápini eru nú gomul og treingja til eina hond. Ætlanin var at byrja hetta arbeiðið á ruddingardegnum, men tað viðraði ikki og mátti útsetast. Læs videre Arbeiðsdagur: antennuskápini hava brúk fyri tær…
Orku-arbeiðsbólkur
Eigarafelagið bjóðar øllum áhugaðum at luttaka í arbeiðsbólki um orku og umhvørvi.
Fjarhitin er í løtuni dýrasta orkuloysnin á føroyska marknaðinum. Kunnu vit ganga undan við orku og umhvørvi og finna góðar loysnir?
Send ein teldupost, um hetta hevur tín áhuga: nevnd@inniagotu.org
Fríðka um
Vit fara at fríðka um Inni á Gøtu. Summa staðni skal hampast, og onkra staðni kunnu vit planta runnar og trø. Hevur tú hug at vera við onkra løtu? Læs videre Fríðka um
Rottur
Fleiri fráboðanir hava ta seinastu tíðina verið um rottur ymisk støð Inni á Gøtu. Hetta gevur okkum ta fatan, at rottan er í vøkstri júst nú í okkara øki. Rotta nørist sera skjótt, og tí er tað sera umráðandi, at vit hjálpa til við at steðga hesum vøkstri. Læs videre Rottur
Dúgvur
Ein flokkur av dúgvum heldur til sunnast á Niðarugøtu og elvir til ampa á ymsan hátt.
Janus Hansen, lívfrøðingur á Tjóðsavninum, greiðir frá, at talan er um bládúgvu, sum er vanligasta dúgvan í Føroyum. Dúgvur læra skjótt, hvar tær finna mat og skapa sær vanar at halda til slík støð. Um fólk kasta út mat til fuglarnar, taka dúgvurnar væl ímóti hesum og halda til her. Læs videre Dúgvur
Rástrupulleikar
Fleiri hava framvegis órógv á SVF. Nýggj roynd at loysa trupulleikan verður gjørd í næstu viku.
Broyttir frekvensir:
SVF: 434 MHz
Iktus: 442 MHz
TV3Max / Rás1: 754 MHz
Sum ein roynd er SVF eisini lagt á 762 MHz, sum tó bara tey, ið hava Hald 2 kunnu taka.
RADIO: Rás 2 er nú aftur at hoyra á 89 MHz.
Kringvarp Føroya og IKTUS rásirnar verða fluttar
Fyri at sleppa av við trupulleikan við órógvi á SVF-rásini verða bæði SVF og IKTUS fluttar. Læs videre Kringvarp Føroya og IKTUS rásirnar verða fluttar
Veitsla Inni á Gøtu leygarkvøldið 10. mars
Veitslan Inni á Gøtu verður í býlingshúsinum leygarkvøldið 10. mars kl. 19.Vit kunnu gleða okkum til buffet við góðum mati, bæði heitur matur og tað kalda borðið. Kokkur okkara er Hansa Johannesen. So her verður lekkur matur, lívligur tónleikur og gott lag á fólki.
Møguligt er at keypa m.a. vín og øl í barrini.
Og so kunnu vit gleða okkum til onkur yvirraskilsir….
Vit síggjast. ?
Føstulávintshald
Føstulávintshald verður í Býlingshúsinum leygardagin 10. februar kl. 14. Kaffi, te, sunkist og fastalávintsbollar vera at fáa eftir tunnuslátturin.


text:
Fyrra bræv Paulusar ápostuls til Korintmanna, kapittul 13
Uttan kærleika eru allar náðigávur og øll offur til einkis
v1
Um eg talaði við tungum manna og eingla, men hevði ikki kærleika, tá var eg ljómandi málmur ella klingandi bjølla.
v2
Og um eg hevði profetagávu og kendi øll loyndarmál og átti allan kunnleika, og um eg hevði alla trúgv, so at eg kundi flyta fjøll, men hevði ikki kærleika, tá var eg einki.
v3
Og um eg býtti út allar ognir mínar, og um eg læt likam mítt, so at eg varð brendur, men hevði ikki kærleika, tá gagnaði tað mær einki.
Eginskapir kærleikans
v4
Kærleikin er langmóðigur, hann er góðviljaður; kærleikin øvundar ikki; kærleikin er ikki stórorðaður, blæsur seg ikki upp;
v5
hann hevur ikki ósømiligan atburð, søkir ikki sítt egna; hann ilskast ikki, er ikki illmintur;
v6
hann gleðist ikki yvir órættvísini, men gleðist saman við sannleikanum;
v7
hann tolir alt, trýr øllum, vónar alt, ber alt.
Kærleikin óforgongiligur
v8
Kærleikin fellur onga tíð burtur; men hvørt tað so eru profetagávur, so skulu tær fáa enda, ella tungur, so skulu tær tagna, ella kunnleiki, so skal hann fáa enda.
v9
Tí at vit skyna í pørtum, og vit profetera í pørtum.
v10
Men tá ið hitt fullkomna kemur, tá skal tað fáa enda, sum er í pørtum.
v11
Tá ið eg var barn, talaði eg eins og barn, hugsaði eg eins og barn, dømdi eg eins og barn; men síðan eg eri vorðin maður, havi eg lagt barnaskapin av.
v12
Tí at nú síggja vit í spegili, í gátu; men tá skulu vit síggja andlit til andlits; nú kenni eg í pørtum, men tá skal eg kenna til fulnar, eins og eg eri sjálvur til fulnar kendur.
v13
Men nú verða tey verandi, trúgv, vón og kærleiki, hesi trý, men størstur av teimum er kærleikin.


text:
A-landsliðið hjá monnum er í hesi vikuni savnað í Føroyum til venjing, og í dag skuldi hópurin royna seg í dysti ímóti einum úrvalsliðið úr Okkaradeildini. Liðið var rópt FM-All-Stars, og var mannað við 12 leikarum úr Okkaradeildini, sum ikki høvdu fingið landsliðsboð hesaferð.
Royndi landsliðsleikarin, Hjalti Mohr Jacobsen, skipaði úrvalsliðið, og var eisini sjálvur á vøllinum.
All-Star-liðið byrjaði við eldru ketuni, har bakkarnir vóru teir tríggir Kyndilsmenninir, Tummas Pauli Hanusarson, Anders Risdal og Hjalti Mohr Jacobsen. Á vinstra vongi var Sjúrður Olsen, ið spældi tveir landsdystir í fjør og á høgra vongi var Bogi Hansen frá U17-landsliðnum, ið vann European Open í summar. Rune Olsen var á strikuni og Joakim Jürs byrjaði í málinum.
Landsliðið byrjaði við sterkastu ketuni, um mett verður eftir seinastu undankappingardystunum. Nicholas Satchwell var í málinum, og so var liðið soleiðis mannað úr vinstru: Rói Berg Hansen, Peter Krogh, Jónas G. Djurhuus, Kjartan Johansen, Nicklas Selvig og Rókur Akralíð á strikuni.
Úrvalsliðið gav fína mótstøðu, men hevði neyvan nakran møguleika ímóti einum samanspældum landsliðið.
Landsliðið legði dent á skjótálopsspælið, og hetta fór at rigga tíðliga í seinna hálvleiki, har málini komu skjótt.
Tað var ikki skift nógv út fyrsta korterið, har einasta útskiftingin var Helgi H. Hoydal fyri Rók Akralíð eina løtu.
Eftir 17 leiktum minuttum hoyrdust lógvabrestir úr høllini í Vestmanna, tá ið Filip Jojic varð skiftur inn fyri Peter Krogh, og stórskjúttin fekk beinanvegin ferð á málskjótingina.
Les eisini (trýst): Filip vónar at spæla fyri Føroyar
Hjá úrvalsliðnum varð eisini skift rættiliga nógv út eftir fyrsta korterið, og eina løtu vóru fýra European Open vinnarar við U17-landsliðnum á vøllinum, tá ið Janus Dam, Pauli Mittún, Elias á Skipagøtu og Bogi Hansen vóru inni saman við 18 ára gomlu leikarunum Dánjali Ragnarssyni og Sakarisi Sakarissyni, meðan Mladen Mjerimacka var í mál.
Landsliðið var frammanfyri 20-11 í hálvleikinum, og kom ikki upp í somu ferðina í seinna hálvleiki. Meira og meira var skift út, og tað tók eina løtu at finna rútmuna. Tað kom kortini eitt sindur meira ferð á, og landsliðið kundi økja upp í endaligu støðuna, 38-24. Dysturin var sum vera man spældur uttan tað stóra stríði, leikarar fyrigóvu hvørjum øðrum eftir hvørja takkling og landsliðsleikararnir kundu eftir dystin takka teimum á úrvalsliðnum fyri at hava spælt dystin.
Allir leikarar sluppu at royna seg. Tórður Guttesen fekk fitt av tíð í málinum, meðan Tóraldur Kollsker eisini slapp at royna seg í løtum. KA-leikararnir, Áki Egilsnes og Allan Norðberg vóru ávikavast á høgra bakki og vongi, Leivur Mortensen kom inn á vinstra vong, Rógvi Dal Christiansen fekk tíð á strikuni og Pætur Mikkjalsson og Brandur Halgirsson fingu nakað av tíð í verjuni eisini.
Landsliðið fyrireikar seg til undan-undankapping til HM í januar. Hópurin venur hvønn dag til at leikararnir fara aftur í feløgini sunnudagin.
Hesir mannaðu landsliðið í kvøld:
Nicholas Satchwell - Neistin
Tóraldur Kollsker - FIF (DK)
Tórður Guttesen - Kyndil
Rói Berg Hansen - FIF (DK)
Leivur Mortensen - H71
Filip Jojic - VÍF
Brandur Halgirsson - AJAX København (DK)
Jónas Gunnarsson Djurhuus - FIF (DK)
Áki Egilsnes - KA Akureyri (ÍS)
Kjartan Johansen - Viking Stavanger (NO)
Peter Krogh - H71
Allan Norðberg - KA Akureyri (ÍS)
Nicklas Selvig - KÍF
Helgi Hildarson Hoydal - Viking Stavanger (NO)
Rókur Akralíð - HEI (DK)
Rógvi Dal Cristiansen - Kyndil
Pætur Mikkjalsson - H71
Hesir mannaðu FM All Stars
Mladen Mjerimacka - VÍF
Joakim Jürs - KÍF
Sjúrður Olsen - VÍF
Janus Dam - H71
Anders Risdal - Kyndil
Elias á Skipagøtu - H71
Tummas Pauli Hanusarson - Kyndil
Pauli Mittún - H71
Rune Olsen - Neistin
Sakaris Sakarisson - H71
Hjalti Mohr Jakobsen - Kyndil
Dánjal Ragnarsson - Neistin
Bogi Hansen - H71


text:
Gundadalur hevur altíð verið áhugaverdur dalur fyri havnarfólk, ja, kring alt landið. Ikki av tilvild, at teir bygdu fótbóltsvøll í Gundadali, tí har er veðurgott, sjálvt um vindhart er uppi á Nabb og niðan ímóti Sortudíki, tí har lívir ikki á nakrari ætt. Og Ovari vøllur má vera veðurbesti fótbóltsvøllur í Føroyum.
Eldri myndirnar eru frá 1950, tá Harry S. Johansen og konan Bette hava útlendska vitjan úr Karlskrona í Svøríki. Nógv broytt í Gundadali síðani tá. Vegurin, sum í dag eitur Gundadalsvegur, róptu vit ungu bara Oyggjarvegurin allan teinin frá Gundadali niðan í Grótbrotið. Eldri myndirnar eru úr myndabók hjá Harry og teimum.
Vit eiga nógvar eldri telefonbøkur, og hyggur tú í telefonbók frá 1980/81, var adressan hjá Harry og teimum Gundadalur 31, men í bókini 1984/85 er adressan broytt til Gundadalsvegur 39. Orsøkin uttan iva, at nú blivu fleiri og fleiri hús bygd á høgru síðu oman ímóti Hvíldarheiminum Naina.
Áhugaverd mynd við grúsfótbóltsvølli við HB húsinum út ímóti ánni og eisini av B36 húsinum. Hondbóltsvøllurin við fótbóltsvøllin er har, men vøllurin var ikki brúktur í 1950, tí nýggjur hondbóltsvøllur var bygdur í 1945, har svimjihøllin stendur. Tað sýnist, sum eingin veruligt heildarætlan av Gundadali nakrantíð var gjørd frá byrja. Tú beit bara eitt stykki av Gundadali, so hvørt sum tørvar var á nýggjari svimjihøll, ítróttahøll ella fótbóltsvølli.
Stóra svarta barakkin sæst, har vit plagdu at dansa, men hetta vóru vánalig dansihøli, tí eingin útlufting og vindeygu at lata upp, og sveittin rann niður eftir blikkplátunum. Aðrar smærri barakkir frá krígnum eru ikki enn tiknar niður. Til høgru húsini hjá Bil Óla, tey hjá Mikkjali Helmsdal og teimum, familjuni Trónd Hansen og eisini Hvíldarheimið Naina. So mugu vit ikki gloyma Meksiko, sum var burturbeint, og nú stórt gistingarhús bygt á staðnum. Harry og tey vóru í 1950 nærmasti granni við nýggja el-verkið í Gundadali, sum júst var um at vera liðugt í 1950, sum myndin niðanfyri sýnir.
Uppískoyti: Í 1920 byrjaði arbeiðið at laða húsið hjá Tórshavnar elektricietetverki úti á Rundingi, sum tað var rópt. Hetta var fyrsta elverk í Havn. Óli Arge, eldri, Martin Danielsen og Johannis Simonsen átóku sær arbeiðið. Í september mánað í 1921 varð elverki sett til. Elverkið hevði tveir dieselmotorar og ein stóran akkumolator. Diesel motorarnir vóru 100 hk og 150 hk, akkumolatorurin hevði battarí 270 sellur. Trý tey fyrstu húsini, sum fingu streym, vóru Avhaldshúsið, Losjan og Klubbin. Elverkið helt til á Rundingi í knappliga tríati ár, og í 1950 varð húsið tikið niður. Næsta elverkið í Havn var bygt upp í Gundadali, men tá Havnin næstu árini vaks so nógv, mátti tjúgu ár seinni farast niðan á Sund. (Vagnur)


text:
Sambært teimun er klárt at loysa, og tað kostar einki. Landskassin og kommunurnar lata bara sítt yvirskot, verður sagt - hokus pokus filiokus, so er rokningin goldin
Hyggja vit nærri at útsøgnini, fáa vit aðra mynd. Tá er als eingin samanhangur millum útsagnir og veruleikan.
Árliga játtanin og føroyski parturin á donsku statsfíggjarlógini í rundum tølum er í løtuni 640 mió. kr., umframt tær 350 mió. kr. til beinleiðis skyldur í Føroyum, til politi, rættarskipan, verjumál o.a.
Umframt at skerja burtur alla ríkisveitingina uppá milliardina árliga, so hevur Tjóðveldi eitt millumverandi við Danmark uppá umleið 400 mió. kr. um árið, sum er mett virðið av útbúgvingum og studningi til lesandi o.a. Vit skulu taka fulla ábyrgd, verður ofta sagt.
UTTANRÍKISSKYLDUR OG ÚTREIÐSLUR
Tjóðveldi vil sjálvandi, at Føroyar skulu átaka sær fulla ábyrgd av verjuni. NATO-útreiðslur og aðrar útreiðslur til altjóða skyldur er 2% av BTÚ, ella 3-400 mió. kr. um árið.
Harafturat eru sjálvandi ein rúgva av útreiðslum afturat, m.a. úti i heimi til sendistovur og mangt annað.
Harumframt kemur multiplikator effektin av rikisins leikluti í samlaða buskapinum.
FULLVELDI LÆKKAR LIVISTØÐIÐ MUNANDI
Tjóðveldi leggur við øðrum orðum upp til eina loysing, sum lættliga kann gerast ein eyka rokning uppá einar 2 mia. kr. árliga, tilsamans á Løgtingsfíggjarlógini.
Alt annað líka kann hetta bara fíggjast við munandi hægri skattum og avgjøldum. Hetta skulu føroyingar gjalda, og tað verður ómetaliga dýrt.
Umleið so mikið kostar fullveldið Føroya fólki beinleiðis um árið. Um Tjóðveldi sigur satt, um at gjalda fullveldið við einum livistøði, ið skal varðveitast á nøkunlunda sama støði, sum vit eru á í løtuni.
Men hvar nýggju inntøkukeldurnar skulu koma frá, verður sjálvandi onki sagt um.
Umframt alt hetta er, at føroyingar missa allan annan rætt, sum felags rikisborgararætturin hevur við sær - pass, sendistovur, arbeiðsrætt og arbeiðsatgongd í ES o.a., sum ger tað truplari hjá føroyingum at arbeiða í ES og altjóða.
Ein tann mest álvarsliga avleiðingar av tí, sum Tjóðveldi leggur upp til, er ein umfatandi fólkaflyting, vegna munandi lægri livistøði, sum vit við vissu vita verður avleiðingin.
RÆTTIR RÍKISBORGARAR STÍLA HÆGRI
Tað hevur ongantíð verið meiningin, at Ríkisfelagsskapurin skal gerast upp í krónum og oyrum, sum Tjóðveldi ger.
Tey smáu prosentini, føroyingum er tilluta av samlaðu útreiðslunum hjá statinum árliga, hava føroyingar so rikiliga uppiborið. Tað snýr seg so sanniliga eisini, um felags stórdriftsfyrimunir av ymiskum slag, bæði sum londini hvør sær njóta gott av, og eisini sum samlaða Ríkið nýtur gott av.
Øll standa vit sterkari, tryggari, ríkari og frælsari í felagsskapinum. Umframt at vit øll hava stórdriftsfyrimunir av ymiskum slag, og fáa vit føroyingar soleiðis beinleiðis atgongd til dygdartænastur innan sjúkraviðgerð og útbúgving.
Einki av hesum tekur nakað frá føroyingum - heldur ikki, at vit eru eitt stolt og dugnaligt fólk, sum klárar seg væl, sjálvt úti á okkara kørgu klettum og um allan heim.
ÁLIT Á FØROYINGUM
Eg vil Føroya fólki bara tað allar besta, og tí skal mín áheitan á allar føroyingar verða, at eg havi álit á tykkum øllum: ”Vælsignaði brúki egi vit og skil - og hugsi um tað kann vera rætt, sum Tjóðveldi greiðir tykkum frá.”
Fyri tað næsta, spyrji tykkum sjálvi, hví skulu føroyingar lata meira fyri minni? Vit royna jú sum best, at liva upp til skyldur okkara, júst sum onnur framkomin lond gera. Vit stríðast hvønn dag, hvør i sínum lag.
Skal Tjóðveldi nú sleppa at spæla sær við vælferðina og lækka livistøðið hjá føroyingum, uttan yvirhøvur at greiða nærri frá, hvat skal koma í staðin fyri, og hvat tað fer at kosta vanliga føroyinginum í lægri livistøði?
TJÓÐVELDI ER VANDIN
Føroya land hevur ment seg til eitt av ríkastu, javnastu, mest demokratisku og bestu londum at liva og virka í. Og próvfast er, alt hetta hava vit sum fólk nátt undir verandi Grundlóg og Heimastýrislóg.
Hetta hava vit sum land nátt, sjálvt við Tjóðveldinum uppá sleip, og sum hevur sáplað niður alt, sum bara ber bráð av samstarvi í ríkinum.
Vandar lúra altíð, verður sagt – og í løtuni er størsti vandin fyri framtíð okkara sjálvt Tjóðveldi.
EDMUND JOENSEN
Løgtingsmaður fyri Sambandsflokkin


text:
Trúgva bert gudloysingar uppá trúarfrælsi?
Jesu fjallaprætika er allarhelst tað mest ábyrgdarleysa og forskrúðaða møsnið, nakrantíð fest á pappír.
Um tær ikki dámar tað, eg júst segði, eru ráð fyri tí. Eg mæli tær heilt einfalt til at melda meg til løgregluna. Avleiðingin kann í ringasta føri vera 4 mánaðar fongsulsrevsing.
Í § 140 av revsilógini stendur skrivað:
Den, der offentlig driver spot med eller forhåner noget her i landet lovligt bestående religionssamfunds troslærdomme eller gudsdyrkelse, straffes med bøde eller fængsel indtil 4 måneder.
Eg skilji væl, at fólk gerðast ill um tað, eg segði. Eg skilji eisini um tey eru rúkandi ósamd og skelda meg út. Tað, eg tó aldrin kann skilja ella góðtaka, er at nakar kundið funnið uppá at forbjóða ósemju.
Rætturin til eitt opið og erligt samskifti um eitthvørt evni er ikki einans gróðrarlíkindi skynsemis og lærdómsins; tað er ein fortreyt fyri fólkaræði – eitt alneyðugt og sjálvsagt krav!
Sáttmalin um altjóða mannarættindi, §18, er eisini greiður í máli:
Enhver har ret til tanke-, samvittigheds- og religionsfrihed; denne ret omfatter frihed til at skifte religion eller tro og frihed til enten alene eller i fællesskab med andre, offentligt eller privat, at give udtryk for sin religion eller tro gennem undervisning, udøvelse, gudsdyrkelse og overholdelse af religiøse forskrifter.
Og víðari í §19:
Enhver har ret til menings- og ytringsfrihed; denne ret omfatter frihed til at hævde sin opfattelse uden indblanding og til at søge, modtage og meddele oplysning og tanker ved et hvilket som helst meddelelsesmiddel og uanset landegrænser.
Tá eg læs í Leeds, skeldaðist eg við ein, um busslýsingarnar hjá British Humanist Association, ið søgdu “Guð er allarhelst ikki til.” Hetta helt viðkomandi vera ein óforskammað og virðingarleys atsókn mótvegis trúgvandi. Tað skuldi forbjóðast! Tó hevði hann als onki ímóti aftursvarinum hjá The Christian Party “Guð er heilt sikkurt til!” Kenslurnar hjá trúgvandi eru eyðsæð meir virðismiklar enn kenslurnar hjá ótrúgvandi.
Ilt er at síggja, hvussu ein skal kunna greiða erligt frá sínum egnu átrúnaðarligu meiningum uttan at harvið “háða” øll, ið trúgva øðrvísi. Jødar síggja trýeindina sum blasfemi. Muslimar halda tað vera blasfemiskt at tekna Muhammed. Katólska kirkjan segði ringrás jarðarinna um sólina vera blasfemiska. Kunnu trúgvandi semjast um nakað yvirhøvur? Jú, trúgvandi kunnu semjast um at vit gudloysingar eru blasfemiskir einans við at vera til.
Vit gudloysingar skulu bara halda kjaft.
Tí vit liva hóast alt ikki í einum frælsum fólkaræði.
Vit liva í Føroyum.
Vegna Gudloysi,
Heini Reinert, skrivari


text:
Tað var ein spennandi uppgáva, formaðurin fyri Áhugafelagnum Nólsoyar Pálli, Archibald Black, hevði til mín, tá ið hann ringdi síðsta heyst og bað meg skriva bók um Nólsoyar Páll. Hetta lá væl fyri, serliga tá ið hugsað verður um, at eg kannaði Nólsoyar Páll gjølla í sambandi við bókaverkið “Sigling og útbúgving I &II,” sum kom í síni tíð.
Umframt at kanna í Føroyum varð tá farið víðfevnda rannsaknarferð til Danmarkar. Granskað var á skjalasøvnum í høvuðsstaðnum, og so var eg eisini nakrar dagar saman við granskarum á Handels- og Søfartsmuseet á Kronborg. Hetta var í apríl ár 2000.
Ein teirra, sum eg var saman við, var Søren Thirslund, ið er víða kendur fyri bøkur sínar um forna sigling, annar Hanne Poulsen, ið júst tá skrivaði bók um galiónsfigurar, triði Bert Blom, bókavørður, og fjórði Kirsten Jappe, fotograftur, ið tók fleiri myndir fyri meg, eitt nú av elstu donsku lærubókini í siglingarfrøði – bókin er frá 1649.
Ymis skjøl komu undan kavi hesa drúgvu ferð: stýrimansprógv Nólsoyar Páls frá 8. november 1788 og borgarskapsbræv hansara sum skipari í Keypmannahavn frá 13. august 1798 vóru helst týdningarmestu. Væl hevur ligið fyri hjá Pálli at læra í Lille Kongensgade, har ið skúlin lá – og sum viðlagda myndin vísir – tí viðmerkt varð í próvnum: “Fortstod alt.”
Í bók um Nólsoyar Páll, sum verður skrivað, og sum miðað verður ímóti at hava lidna til stórfingnu løtuna, tá ið bóndagarður Páls á Biskupsstøð skal takast í nýtslu, havi eg skrivað ein høvuðspart um nevndu ferð við heitinum: Í kjalarvørri Nólsoyar Páls.
Lívssøga
Poul Poulsen Nolsøe – Nólsoyar Páll róptur – varð borin í heim í 1766 í Nólsoy sum fjórða barnið av sjey, seks brøðum og einari systur. Hann vaks upp í tí tíðini, tá ið Rybergs handil í Vágsbotni hevði latið dyrnar út í heim á glopp. Tíðliga varð gáað um góðu gávur Páls, og tilkomin varð hann settur í læru hjá Hammershaimb fúta í Havn. Har støðaðist hann illa – hugurin stóð til sjógvin.
Í 1786, tá ið faðirin var deyður, fór Páll at leita sær hýru, og árið eftir fór hann við skipi hjá Rybergs handli. Síðan fór Páll at sigla við kongaliga handils skipum millum Danmarkar og Føroya, og so fór hann á stórferð – til stroks burtur í lond at bróta sær ein veg og læra siðir at kenna hjá øðrum og størri fólkasløgum, sum Jákup doktari tekur til í bók síni frá 1912. Eingin hoyrir frá Pálli, og fólk vænta ikki at síggja hann aftur.
Fram kemur seinni, at Páll sigldi fyri stórt amerikanskt handilshús millum Amerika og Evropa, fyrst sum stýrimaður so skipari. Frá hesum árum eru nógvar søgur, summar trúligar uttan at vera vitnisfastar, aðrar meira ævintýrkendar. Til eru tvær stuttar, men eftirfarandi skrivligar heimildir um hesa tíðina.
Í 1798 kemur Páll loksins afturíaftur. Í mai mánaði hetta árið kemur hann til Føroya sum stýrimaður við farmaskipinum Charlotte.Tá ið hann hittir mammu sína aftur, skuldi hon siga: “ Nú kann eg doyggja róliga!” Men tá svaraði hann, at nú nú mátti hon viljað liva.
Páll fór avstað aftur til Keypmannahavnar, har hann hevði sett seg niður, gerst limur í Københavns Skipperlav (13. august 1798) og kemur aftur til Føroya sama heystið, nú sum sum skipari á farmaskipinum Patriotisme. Meðan hann er í Føroyum, giftist hann við Siggu Mariu Tummasardóttir úr Nólsoy, og hon ferð við til Keypmannahavnar. Árið eftir kemur Páll á Havnina aftur, nú sum skipari á Thetis, sum hevur vøru við til handilin.
Og um sjálvt aldamótið 1800 flytir Páll heim við konu og dóttrini Súsannu Malenu, fødd í Keypmannahavn 25. august 1799. Tey búgva í Rybergs húsum í Vágsbotni. Sigga Maria, sum fekk ógvuliga ringa ferð til Danmarkar, fekk ongantíð heilsuna aftur og doyði longu sama heystið, sum tey komu aftur til Føroya at búgva.
Páll giftist upp aftur longu árið eftir við Marin Malenu Ziska úr Gerðum norðuri í Bø. Hann festir garð á Norðoyri, men makaskiftir við bónda á Myrkjanoyri fyri at vera nærri vágni, har skip hansara seinni kemur at liggja. Páll fær frá gerðabóndum – annar er svágur hansara – stykki á Biskupsstøð at seta bóndahús síni á, ímóti at teir fáa ein geira uttangarðs.
Hugsjónarmaðurin Páll
Ávirkaður, sum hann var av frælsishugsjónum og -bardøgum úti í heimi eggjaði Páll til broytingar og nýhugsan, nú hann var heima aftur. Hann mundi síggja, at fortreytin fyri einum frælsum Føroyum var, at føroyingar fingu skip, so at fiskiskapurin kundi gerast natúrligur vinnuvegur og at handilssiglingin sum frá leið kom á føroyskar hendur aftur.
Lán at keypa skip fyri varð honum noktað, og so var ikki annað at gera enn at byggja skip sjálvur. Forfedrar og brøður Páls vóru góðir smiðir, og hann var eftir øllum at døma hegnigur maður sjálvur. Hann keypti rovini av einum skipi, farið var á land í Hvalba, og úr hesum vraki og øðrum vrakviði smíðaði hann á Fløtuni fríðu í Vági saman við øðrum monnum nýtt skip Royndina fríðu, sum fór av bakkastokki 6. august 1804.
Hetta er fyrsta skip, vit við vissu vita at siga vera smíðað í Føroyum. Við skipi sínum siglir Páll nú við farmi millum Danmarkar og Føroya. Ófriðartíðir eru, og á einari av ferðum sínum, tað er í 1808, verður Royndin tikin av bretskum herskipi og ferst. Páll leitar tá til London við kravi um at fáa nýtt skip. Hann fær játtandi svar, men á ferðini til Føroya við nýggja skipi sínum hvørvur Páll og spurdist ikki aftur.
Á Biskupsstøðgarði sita einkja og fýra børn, mist hava mann og faðir, Føroyar hava mist fremsta undangongumann sín, og bygdin norðuri í Bø hevur mist mannin, sum á so mongum økjum var framman fyri sína tíð. Børnini vóru Súsanna Malena, fosturdóttir Marin Malenu, einkjuna eftir Nólsoyar Pálli, Sigga Sofía, Jógvan Ziska og Apolonia.
Hóast nógv er skrivað um Nólsoyar Páll, so tykjast skrivligu heimildirnar ikki at vera so gávumildar, tá ið um siglingarmannin og skiparan Páll er at røða. Í ætlaðari bók fara vit at royna at lýsa lærda skiparan Nólsoyar Páll og at siga frá sigling hansara sum yvirmanni á Norðurhøvum og um Atlantshav. Eisini er ætlanin at lýsa skaldið og táttayrkjaran Páll – hetta vóna vit at fáa serkønt fólk at taka sær av.
Við støði í tátíðar seglskiparutum og teim upplýsingum, Páll sjálvur gevur um londini, hann sum skipari sigldi upp á, fara vit at royna at lýsa siglingina. Eisini verður komið inn á, hvussu funnið var um hav í teirri tíðini, tá ið magnetkumpassin og sekstanturin vóru álitið – teirri tíðini, tá ið kronometrið var uppfunnið, men langt frá var umborð í hvørjum skipi.
Ikki er yvir at dylja, at gravað hevur verið djúpt henda harðbalna vetur, ið nú vónandi fer at missa megina. Vit kunnu at enda nevna, at okkurt nýtt er at frætta um Royndina fríðu – hon fór ikki so illa, tá ið hon varð tikin, sum hildið hevur verið. Og úr London hava vit fingið sera forkunnug skjøl. Tey tykjast seta feigdarferð Nólsoyar Páls í nýtt søguligt ljós.
Takk fyri, og góða eydnu við spennandi og stórfingnu verkætlanini á Biskupsstøð.
- Óli Olsen 15.04.2015


text:
Annað virksemi
Møguleiki er at luttaka á ymiskum skeiðum. Limir eru við til at avgerða hvørji skeið verða sett í verk, treyta av, at nóg nógvir luttakarar eru.
Skeiðini eru tíðaravmarkaði.
Kroppsligt virksemi
Vit bjóða fjølbroytt úrval av virksemi, ið er gott fyri kroppsliga vælveru.
Øll kunnu luttaka í einum ella fleiri av møguleikunum.
Mennandi virksemi
Onkuntíð bjóða vit skeið, ið eru góð fyri menning innan ymisk økir.
Tá verður tað lýst við teimum her inni, og aðrastaðni, og øll eru vælkomin at luttaka.
Skapandi virksemi
Vit bjóða ymiskt virksemi, ið letur teg seta gongd í hugflog og skapandi evnini , ið er gott fyri sálarliga vælveru. Øll kunnu luttakað í einum ella fleiri av møguleikunum.
Sosialt virksemi í húsinum
Ynskir tú felagsskap, bjóða vit fleiri ymisk tiltøk í húsinum, ið øll eru valkomin at luttakað í .
Sosialt virksemi úti av húsinum
Ynskir tú felagsskap, bjóða vit eisini ymisk tiltøk úti av húsinum, ið øll eru vælkomin at luttakað í.


text:
Tá bert lokabrøgdini eru eftir - nú seinasta hálmstráið glapp av hendi
Um dagarnar frættist, at full semja er millum lívfrøðiligu ráðgevingina og vinnuna um, at fiskidagarnir eru besta loysnin til burðardyggan fiskiskap hjá heimaflotanum.
Niðurstøðan er bæði skilagóð og ikki minst stimbrandi fyri flotan, sum annars hevur verið fyri áhaldandi ágangi frá serfrøði og ikki minst frá kollektivistisku vinstrahallu, sum uttan íhald hava gøllhildið um, at fiskidagaskipanin er orsøkin til fiskaloysi - at skipanin eigur at jarðast med alla.
Sosialistiska gongan, við landsstýrismanninum við stýrisvølin, hevði tí sum eitt høvuðsmál í sokallaðu fiskivinnunýskipanini at kollrenna fiskidagarnar og seta kvotaskipan ístaðin.
Politiskt trábeitni
Fiskivinnunýskipanin endaði sum væntað í einum hurlivasa.
Mestsum eingi av tilmælunum frá serfrøðingabólkinum blivu fylgd - istaðin var politiskt trábeitni leisturin.
Og úrslitini eru eyðsýnd. Stórt sæð alt er misseydnað. Eingir nýggir aktørar - einasta sum er komið burturúr er, at verandi vinnurekandi hava rindað í 100-tals milliónum árliga í landskassan til politiska umfordeiling, sum orsakar, at eingin endurnýggjan av flotanum er gjørlig og slettis eingin grøn umstilling.
Menningarkvoturnar hava higartil kostað samfelagnum 200 mio kr í mistum útflutningavirði. Lógin um veiðigjald endaði í pappírskurvini o.s.fr. – alt ein fløkja.
Og vinnan stendur eftir uttan minsta ánilsi um, hvat er fyri stavn. Eitt-, tvey-, fýra- ella 8 ára loyvi? Ella verða tað fráboðaðar sertreytir, sum verða megineglan? Eingin veit.
Soleiðis er høvuðsvinnan politiskt handfarin alt valskeiðið.
Kvoturnar
Nú var so bert eitt eftir. Kvoturnar.
Og her gjørdist (tragi)komikkurin fullkomin. At hoyra landsstýrismannin í miðlinum púra ósmædnan tosa um genialitet og søguligar semjur millum lívfrøði og vinnuna. Ja, hann var nærum púrasta er tikin av fótum av ovfarni? Hann, ið ikki hevði torað at vóna slíkt vælaúrslit, sum sambært semju byggir á fiskidagaskipanina?
Spurdur um kvotaskipanina, gleið landsstýrsmaðurin sum vant av við produseraðum páhaldi um, at har er bara talan um vanligt politiskt kegl og stríð, sum hann sjálvsagt sveimaði langt omanfyri.
Nei, málið var at sleppa undan ov nógvum broytingum í árligu fiskidøgunum, visti landsstýrismaðurin eisini at siga, og tí var tað genialt nú sveiggini ikki kunnu vera meira enn 5% árliga hvønn vegin?!
At náa hesum søguliga úrsliti hevði vinnan svølgt kamelar, kundi landsstýrismaðurin eisini avdúka.
Jabbað
Landsstýrismaðurin sum hevur í áravís jabbað um kvotur og lívfrøði og hevur uttan íhald hartað øll tey, sum ikki hava tikið undir við hansara sjónarmiðum um totalar niðurskurðir.
Hann hevur nú so dyggiliga tapt, men sær sjálvum líkt, bleiv hetta brádliga ein vinnarasøga?
Hann er, sambært honum sjálvum, brádliga bæði hugtikin, bergtikin og ovurnøgdur um niðurstøðunar - niðurstøður, sum eru beint ímóti tí, hann hevur prædikað í 20 ár.
Soleiðis kann kommedian halda fram.
Í lepum
Løgtings Vinnunevnd hevur í áravís fingið lisið lesturin um, at nevndin hevur verið ábyrgdarleys, tí hon sum oftast ikki hevur skorið meira enn 5% av døgunum.
Hetta merkir, at tað sum nú verður kallað bæði genialt og søguligt, er ikki annað enn gerandisdagurin í Løgtinginum mongu farnu árini.
Tí eru politisku herindini hjá landsstýrismanninum bara lokabrøgd sum avdúka, at endamálið bara er at fjala útyvir, at øll sokallaða fiskivinnunýskipanin er í lepum. At øll skipanin at enda hekk í hálmstrái, sum nú slitnaði.
Segði nakar nýggju klæði keisarans?


text:
7009.12 - Lívsáskoðan og siðalæra
Skeiðsnummar
7009.12
Heiti
Lívsáskoðan og siðalæra
ECTS
7,5
Fortreytir
Upptøka á B.Ed-útbúgvingina
Endamál
Endamálið við hesum skeiðinum er tvíbýtt. Í fyrsta lagi er endamálið, at tey lesandi gerast var við og duga at handfara mongu etisku tvístøðurnar, ið stinga seg upp í dagliga arbeiðinum hjá lærarum og pedagogum. Í øðrum lagi er endamálið, at tey lesandi gerast før fyri at geva børnunum eina kristna og siðalagsliga uppaling, ið virðir grundleggjandi mannarættindi hjá hvørjum einstøkum barni og teirra avvarandi at velja egna lívsáskoðan
Innihald
Grundleggjandi etisk hugtøk Etiska menningin hjá børnum og ungum Etiskur yrkisførleiki Etiskar tvístøður í námsfrøðiligum arbeiði Tættir í kristnum etikki Humanisma, ateisma og eksistentialisma Modernað vísindalig heimsfatan og heimspeki
Læru- og undirvísingarhættir
Fyrilestrar, bólkaarbeiði og etisk orðaskifti. Sum luttøkukrav er ásett, at tey lesandi skulu hava verið virkin í etisku orðaskiftunum og hava nýtt ásetttu internetskipaninna til at dokumentera og reflektera yvir teirra sjónarhorn til etiskar tvístøður
Læruúrtøka
Tá skeiðið er lokið, skulu tey lesandi megna at • skilja og nýta grundleggjandi hugtøk í vesturlendskum etikki, so sum menniskjavirði, næstrakærleiks-meginregluna, kategoriska imperativið hjá Kant, pligtetikk, nyttuetikk og dygdaretikk. • á grundleggjandi støði at nýta ástøðilig hugtøk og vísindaligt mál sum amboð fyri at lýsa, viðgera og greina etiskar og mentanarligar tvístøður í kontekstum, sum natúrliga hoyra til arbeiðsøkið hjá pedagogum og lærarum. • sýna ein etiskan atburð í starvsfólkaorðaskiftum um viðkomandi etisk mál innan teirra yrkisøki, við at seta seg gjølla inn í evnið og finna egið sjónarhorn til evnið megna at fara upp á eitt etisk meta-perspektiv vísa virðing og søkja lærdóm frá sjónarhornum hjá øðrum • at fremja námsfrøðiligt arbeiði við virðing fyri etiskum rættindum hjá brúkarum
Próvtøkuháttur
Virkin luttøka í einum etiskum orðaskifti, har omanfyri læruúrtøkur verða sýndar í verki.
Próvdøming
Innanhýsis
Próvtalsstigi
P-talsstigin
Lestrarlisti
Lestrarlisti verður útflýggjaður við skeiðsbyrjan
Ábyrgd
Jóhannes Miðskarð


text:
Líkaløn – eisini í pensjón
2020-05-20 13:16
Í gjár viðgjørdi Løgtingið uppskot frá Tjóðveldi, um at kvinnur og menn skulu javnsetast í mun til pensjónir og tryggingar. Viðgerðin var long, og úrslitið bleiv at uppskotið fall – hóast undirtøku í bæði andstøðu og samgongu.
Fyri Tjóðveldi er tað ein sjálvfylgja, at kvinnur og menn skulu javnsetast. Í tíðarleysu stevnu floksins stendur greitt, at “føroyingar allir eiga somu samfelagsrættindi, og rætt at liva við sømd í føðilandi sínum.”
Í Føroyum er støðan tann, at tað við lóg, er kravt at spara upp til egna pensjón. Men støðan er eisini tann, at pensjónsfeløgini gera mismun á pensjónsútgjaldinum til kvinnur og menn. Víst verður á, at kvinnur liva longur enn menn, men úrslitið av hesum er, at hóast menn og kvinnur rinda somu upphædd inn til pensjón, so fáa kvinnur áleið 13% lægri mánaðarligt útgjald.
Afturat hesum, so vita vit at pensjónsuppsparingin og lønarinntøkurnar hjá kvinnum eru í miðal lægri enn hjá monnum. Tí eru kvinnur so nógv verri fyri fíggjarliga enn menn, tá tær koma í pensjónsaldur.
Tað eru skjótt 40 ár síðani at kvinnur fingu somu løn fyri sama arbeiði, og nú er tað alneyðugt, at pensjónirnar eisini verða javnsettar.
Hesin skeivleiki má og skal rættast. Tað er tí stórt spell, at uppskotið skuldi gerast til eitt samgongu/andstøðu mál. Serliga tá røddir hava verið frammi í tryggingarfeløgunum, um at tey ynskja at hetta skal javnsetast við lóg. Tíverri heldur hesin ójavnin fram, í øllum førum eina tíð avtrat – men vit eru sjálvandi altíð til reiðar, at vera við í at bøta um allan mismun.
Tjóðveldi


text:
Komandi mánaðin verður skipað fyri fótbóltskappingum fyri U7 og U9 kring landið. Tað eru FSF og Betri, sum í felag skipa fyri kappingunum.
Talan er um “túnabólt”, har ein fyribilsvøllur verður settur upp á staðnum, har kappingin er. Kappingarnar eru í Miðvági, Klaksvík, Saltangará, Tórshavn, á Sandi og á Tvøroyri. Fyrsta er í Miðvági nú mánadagin 27. mai.
Tað er ókeypis at luttaka, men tilmelding krevst. Melda til á www.atgongumerki.fo/fsf.
Bassi verður á staðnum við onkrum góðum til børnini, og vinningur verður latin vinnandi liðunum í hvørjum øki.
Eisini sleppa vinnarar at luttaka í finalutiltaki á Tórsvølli í sambandi við steypfinalurnar 21. septembur 2019.


text:
Gott - men kundi verið betri
Nú fingu vit nýtt landsstýri. Tað er gott, men spell at tað ikki gekk so væl sum tað kundi.
Tá formansumfarið hevði verið kom fram, at allir flokkar høvdu biðið um, at Bárður á Steig Nielsen skuldi standa fyri samráðingunum um nýggja landsstýri. Vanligt er at hava blokkpolitikk, har tvær fylkingar stríðast um at fáa meiriluta, og tann sum fær ein tepran meiriluta setir seg á alt og heldur minnilutan úti.
Hetta var ikki tað, sum føringafelagsmenninir frá 1888 settu sær fyri at vit skuldu gera. Teir hildu, at vit skuldu halda saman fyri at væl skuldi gangast øllum samfelagnum.
Sjálvandi vita vit, at eisini í Føringafelagnum komu fylkingar upp, sum hildu seg hava rættari loysnir enn nakar annar. Fyrsta rokið var millum Sambandið og Sjálvstýri frá 1906. Men hetta vóru ósemjur innan fyri Føringafelag, tí semja var um, at vit høvdu ta felags stevnu at fáa framburð í lag í ríki okkara, og báðir partar vóru samdir um, at vit vóru ein eind fyri okkum sjálvar. Samstundis vistu teir, at vit vóru í ríkjafelagsskapi við Danmark, men ikki vóru innlimaði í danska ríkið.
Fyrsti flokkurin var Sambandsflokkurin. Formaður í honum var Fríðrikur próstur, og tað var hann sum kom við uppskotinum um navn floksins. Fríðrikur hevði fingið studentsprógv í Reykjavík 1875, so hann dugdi bæði íslendskt og fornmálið og visti tí hvat orðið samband týðir. Samband er nevniliga samstarv millum javnlíkar, sum hvør í sínum lagi ráða yvir sær sjálvum. Við at geva flokkinum hetta navn gjørdi Fríðrikur greitt, at hann var ímóti at vit skuldu limast inn í Danmarkar ríki, men helt at vit skuldu hava sjálvstýri í samstarvinum við Danmark.
Í so máta vóru sambandsmenn fullsamdir við sjálvstýrismenninar. Hesir høvdu einki ynski um at vit skuldu gerast eitt sjálvstøðugt ríki. Tað stóð tó ikki á at finna fram til ósemjur um, hvussu stórt sjálvstýri saman við Danmark skuldi vera. Nakrir sjálvstýrismenn hildu at hinir í flokkinum gjørdu í so nógv burtur úr sjálvstýrisprátinum, og teir brutu úr og stovnaðu Javnaðarflokkin, sum kom á ting í 1928. Aðrir sjálvstýrismenn hildu at flokkurin fekk ov lítið sjálvstýri, og teir komu inn á ting sum Vinnuflokkurin 1936. Hesin flokkur gekk saman við fyrrverandi formanni Sjálvstýrisfloksins Jóannesi Paturssyni um at stovna ein nýggjan flokk. Hann fekk navnið Fólkaflokkurin (radikalt sjálvstýri), og kom á ting í 1940.
Nú høvdu vit í veruleikanum fýra sjálvstýrisflokkar á tingi. Allir hesir flokkar vildu at vit skuldu ráða fyri okkara egnu viðurskiftum. Eingin av hesum flokkum vildi hava, at vit skuldu innlimast í Danmarkar ríki, men teir vildu allir at vit vóru saman við Danmark, og vóru teir tí allir samstundis sambandsflokkar.
Men í 1946 gjørdi danska stjórnin bart. Hon vildi innlima Føroyar í Danmarkar ríki. Hetta skuldi gerast við at vit fingu eitt uppskot um innliming til fólkaatkvøðu. Stjórnin setti trumf á við at siga, at tóku vit ikki undir við hesum innlimingaruppskoti, so skuldi Føroyar skiljast frá Danmarkar ríki.
Hetta kom øllum flokkunum illa við. Teir vóru jú allir av somu rót, Føringafelagnum frá jólafundinum 1888. Samstundis vóru teir fyri at vit skuldu vera saman við Danmark á jøvnum føti. Men nú vildi stjórnin ikki loyva okkum at vera saman við Danmark sum javnlíki. Ringt var í at velja hjá flokkunum, og hvør einasti veljari noyddist at taka støðu eftir bestu sannføring. Allir eygleiðarar vóru sannførdir um, at innlimingin fór at vinna, tí tað bar ikki til at ein pinkulítil oyggjaflokkur úti í Atlantshavi við gott 30.000 fólkum kundi gerast eitt sjálvstøðugt ríki í heimssamfelagnum. Danska stjórnin kundi næstan ikki halda út so spent var hon at kunna siga øllum heiminum frá, at nú var Danmark vaksið við 1396 ferkilometrum og 30.000 fólkum.
So mikið størri var vónbrot hennara, tá tað vísti seg, at bert 49% av føroyingunum vildu innlimast í Danmarkar ríki. 51%, ein tryggur meiriluti, vildi heldur loysa frá Danmark.
Síðani hevur føroyskur politikkur snúð seg um hvussu henda fólkaatkvøða skal setast í verk.
Nú er nógv nýtt í so máta.
Vinnulív okkara er ikki nøgt við at ganga í donskum hafti. Avleiðingin er, at Sambandsflokkurin fór til val uppá at vit skulu hava størri uttanríkispolitiskar heimildir.
Hetta fekk undirtøku veljaranna, og tí var einki at siga til, at allir flokkar kundu taka undir við at formaður Sambandsfloksins kundi gerast samráðingarleiðari fyri at skipa landsstýri.
Vanligt er, at samráðingarleiðarin roynir at fáa teir flokkar, sum hava peikað á seg, til at semjast um at skipa landsstýri.
Tað hevði verið natúrligt at gjørt soleiðis í hesum føri, tí tað at fáa størri uttanríkispolitiskar heimildir er ikki hissini mál. Tað krevur stóran kunnleika til altjóða politikk og okkara rættarstøðu. Her er umráðandi at vit fáa allar góðar kreftir at samstarva, og tí var almikil orsøk til at fáa allar flokkar at vera saman fyri at fáa hetta alstóra mál avgreitt.
Men tíverri valdi samráðingarleiðarin nakrar flokkar burtur úr at samráðast við. Tá so val skuldi fara fram av løgmanni, var greitt, at teir flokkar, sum ikki vóru slopnir upp í part, kundu vera fornermaðir og siga at teir ikki vildu stuðla løgmanni.
Hetta kundi Sjálvstýri eisini havt gjørt. Men tá landsstýrið vil fáa okkum fleiri uttanríkispolitiskar heimildir, er tað umráðandi, at tað fær stuðul frá øðrum enn einari smalari samgongu til at reka sín politikk. Tí var tað, at Sjálvstýri sum tann einasti av teimum flokkum, sum var sett uttan fyri samráðingarnar, gjørdi av at stuðla tí manni, sum flokkurin hevði gjørt av at geva samráðingarheimildina, at gerast løgmaður.
Okkara partur skal ikki liggja eftir tá tøk skulu takast fyri at vinna okkum meir sjálvstýri!
Zakarias Wang
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Sjófólk leypa fyri borð av reikferðaskipum
Samrøða við Hanus Kjølbro - Tekur 1 ár at gerast skipsatstøðari á Sjónámi
Í dag lat Kunningarstovan í Nólsoy upp
Leiðreglur fyri ferðandi broyttar
RAVI ZACHARIAS - saknaður av føroyingum
Petur Hans Dahl, veðurfrøðingur: Veðurvánir fyri hesa vikuna ( vika 23 )
Søgan um festið í Oyndarfirði
Í øðini eftir samrøðu við Trump
The Land of Maybe – No More
JUVÉL 2 - nýggj leiðsla!
Koronasmittan komin umborð á skip hjá Maersk
LÍV POULSEN ÚR SENEGAL - ein dugnaligur brævskrivari!
Úr bandasavninum: Samrøða við Dávur Jacobsen 2. partur
Hvagar eru vit á veg?
Arbeiðsvanlukka kravt eitt mannalív
Jens Andreassen settur sum yvirlækni á Landssjúkrahúsinum
Twitter setir merki á boð frá Donald Trump
Brasilski forsetin noktar at taka ábyrgd
BÍBLIU- OG TÓNLEIKATÚRUR - ein annarleiðis ferð
Ísurin á Norðpólinum tiðnar skjótari enn væntað
Landsstýrismaðurin sett nýtt Fólkaheilsuráð
Tíðindi á R7 klokkan 16:00
31. mai - Altjóða roykfríur dagur
Heilsufrøðiliga Starvsstovan hevur kannað stýring av temperaturi undir innfrysting av fiskavørum
Samband
Postboks 226
FO-600 Saltangará


text:
Títtleikin av demensi er tann sami ella heldur lægri í Føroyum enn í øðrum evropeiskum londum.
Fyri stuttum var vísindalig grein, sum viðger títtleikan av demens í Føroyum, almannakunngjørd.
Hon er grundað á kanning, hvørs endamál var at kanna títtleikan av demens hjá fólki í Føroyum, 60 ár og eldri, í tíðarskeiðinum 2010-2017 og kanna, hvussu nógv fólk árliga hava fingið staðfest demens hettar tíðarskeið.
Úrslitini vísa, at títtleikin av demensi er tann sami ella heldur lægri í Føroyum enn í øðrum evropeiskum londum.
Tað skrivar gransking.fo og vísur til greinina niðanfyri.
Títtleikin av demens í Føroyum
Fyri stuttum var vísindalig grein, sum viðger títtleikan av demens í Føroyum, almannakunngjørd.
Hon er grundað á kanning, hvørs endamál var at kanna títtleikan av demens hjá fólki í Føroyum, 60 ár og eldri, í tíðarskeiðinum 2010-2017 og kanna, hvussu nógv fólk árliga hava fingið staðfest demens hettar tíðarskeið.
Úrslitini vísa, at títtleikin av demensi er tann sami ella heldur lægri í Føroyum enn í øðrum evropeiskum londum. Í tíðarskeiðinum 1. januar 2010 til 31. desember 2017 fingu í alt 539 fólk, 60 ár og eldri, staðfest demens. Av hesum vóru 60% kvinnur, og miðalaldurin var uml. 79 ár. Størsti parturin (73%) fekk staðfest Alzheimers sjúku, meðan hini høvdu onnur sløg av demensi. Harumframt fingu 16 fólk, yngri enn 60 ár, staðfest demens í sama tíðarskeiði.
Insidensurin ella títtleikin, tvs. árligir nýggir tilburðir frá 2010 til 2017, var 5.1 per 1000 persónar. Prevalensurin ella útbreiðslan, tvs. talið av tilburðum í alt per ár, í árunum 2010 til 2017 var 23 per 1000 persónar fyri fólk ≥60 ár í tíðarskeiðinum 2010-2017. Í mátunum, har hædd verður tikin fyri aldurs- og kynssamanseting í Føroyum, samanborið við Evropa, tykist títtleikin í Føroyum at vera á sama støði ella kanska eitt sindur lægri.
Niðurstøðan av kanningin er, at árliga talið av nýggjum tilburðum av demensi er nøkulunda javnt, meðan talið av føroyingum, sum hava fingið staðfest demens, veksur. Mest sannlíka forkláringin til hettar er, at vit gerast alsamt eldri og eldri. Tó sær út til, at títtleikin er á leið ella eitt vet lægri enn tann hjá okkara grannalondum.
Í mun til okkara grannalond hava vit í Føroyum ikki áður havt hagtøl fyri, hvussu nógv fólk eru rakt av demensi, og er hetta fyrsta føroyska kanning av sínum slag. Tað er týdningarmikið fyri føroyska heilsuverkið at hava eina meting um, hvussu nógv fólk eru rakt av ymsum sjúkum og/ella lívsstøðum fyri at gera framtíðarætlanir, og hetta er eitt stig á leiðini.
Greinin, sum hevur heitið: “Trend in the Incidence and Prevalence of Dementia in the Faroe Islands” er almannakunngjørd í altjóða viðurkenda tíðarritinum Journal of Alzheimer’s disease. Maria Skaalum Petersen, lektari, hevur skrivað greinina, og hjá-rithøvundarnir eru: Marjun Restorff, Tórmóður Stórá, Gunhild Waldemar og Sofus Joensen. Greinin kann frítt lesast her
Kanningin er gjørd sum eitt samstarv millum Deildina fyri Arbeiðs- og Almannaheilsu, Demensklinikkina á Landssjúkrahúsinum og Fróðskaparsetur Føroya.
Mest lisið í farnu viku
Sjófólk leypa fyri borð av reikferðaskipum
Samrøða við Hanus Kjølbro - Tekur 1 ár at gerast skipsatstøðari á Sjónámi
Í dag lat Kunningarstovan í Nólsoy upp
Leiðreglur fyri ferðandi broyttar
RAVI ZACHARIAS - saknaður av føroyingum
Søgan um festið í Oyndarfirði
Petur Hans Dahl, veðurfrøðingur: Veðurvánir fyri hesa vikuna ( vika 23 )
The Land of Maybe – No More
Í øðini eftir samrøðu við Trump
JUVÉL 2 - nýggj leiðsla!
Koronasmittan komin umborð á skip hjá Maersk
LÍV POULSEN ÚR SENEGAL - ein dugnaligur brævskrivari!
Úr bandasavninum: Samrøða við Dávur Jacobsen 2. partur
Hvagar eru vit á veg?
Arbeiðsvanlukka kravt eitt mannalív
Jens Andreassen settur sum yvirlækni á Landssjúkrahúsinum
Twitter setir merki á boð frá Donald Trump
Brasilski forsetin noktar at taka ábyrgd
Ísurin á Norðpólinum tiðnar skjótari enn væntað
BÍBLIU- OG TÓNLEIKATÚRUR - ein annarleiðis ferð
Landsstýrismaðurin sett nýtt Fólkaheilsuráð
31. mai - Altjóða roykfríur dagur
Heilsufrøðiliga Starvsstovan hevur kannað stýring av temperaturi undir innfrysting av fiskavørum
DRONNING ELISABETH OG PÁSKAHÁTÍÐIN - fyri fyrstu ferð í 68 ár
Samband
Postboks 226
FO-600 Saltangará


text:
Vit lova aftur ein framfýsnan mentanar – og listapolitikk
2019-08-26 10:32
Framsókn fór í 2015 til val uppá, at vit vildu stimbra mentan og list, og tí hækkaðu vit stuðulin til film munandi, tí hækkaðu við játtanina til mentanargrunnin munandi, tí settu við Big Band á fíggjarlógina, tí hækkaðu vit játtanina til Musikkskúlaskipanina, tí eru umstøður til skapandi lærugreinir í fólkaskúlanum styrktar, tí eru skapandi lærugreinirnar á miðnámi javnsettar við aðrar viðvíkjandi fyrireiking – fyri bara at nevna úr arbeiðinum seinastu fýra árini.
Mentanin ger okkum til eitt fólk, sum lærir av søguni og virðir handrit, fornlutir, hondarbeiði, handverk, matsiðir, føroysk húsdjór, fólkaminni og kirkju, sum á hvør sín hátt lýsa og eyðkenna lívið í oyggjunum. Tí hava vit stuðlað Felagnum Føroysk Ross í teirra arbeiði at skráseta og ala. Tí hava vit verið sera virkin á matstovuvinnuliga økinum og gjørt tað rúmsáttari fyri eitt nú heimablídni. Tí hava vit samtykt at talgilda føroysk savnindi og at seta skjalasavn á stovn á Tvøroyri. Tí tóku vit undantakið fyri føroyskan dans burtur úr fólkaskúlalógini, og tí strongdu vit á at fáa UNESCO sáttmálan um verju av siðaarvi samtyktan í løgtinginum. Tí játtaðu vit til Hvalastøðina við Áir og hækkaðu játtanina til Sjósavnið – dømir, sum lýsa okkara miðvísu raðfesting innan mentan.
Listin kveikir, søkir og gevur sítt íkast, so vit áhaldandi kunnu rætta kósina. Listin eigur stóran lut í almennu búgvingini – eitt nú sjónleikur, myndlist, tónleikur og filmur. Og vit lova framhaldandi, at mentan skal fáa stórt rúm í politiska arbeiðinum. Vit vita, at framhaldandi eigur at verða hugt at eini betri skipan fyri listafólk, sum fleiri kunnu vera partur av, slík sum skriva okkara bókmentir og leikrit, sum týða, sum mála, sum smíða tónleik o.s.fr.
Vit eru sera tilvitað um, at mentan og skapandi tilfeingi harafturat eisini eru vinnulig, og tílíkar vinnur økja um trivnað runt landið, og nógv íverksetan sæst innan hesar. Tí settu vit á stovn FabLab á Kambsdali, Filmshúsið í Havn og Tónleikaútflutningsstovuna í Gøtu, og tí vildu vit eisini listaútbúgvingina á Setrinum, tí gjørdu vit júst nýggjan sáttmála við Íverksetarahúsið í Klaksvík – aftur fyri at nevna úr rúgvuni!
Nógvar smærri og størri íløgur eru fyri framman innan mentan og list, og vit helma ikki í. Næsta stóra íløgan innan mentan og list er, at vit skulu byggja okkara tjóðleikhús!
Vilt tú framhaldandi framfýsnan politikk innan mentan og list, so vel ein flokk við hjarta fyri hesum samfelagsøkjum og við kampond og slagkraft!
Vel Framsókn!
Hanna Jensen, á lista F


text:
Brúkarakjak:81.25.191.247
Vælkomin á føroysku Wikipediu!
Takk fyri tíni ískoyti. Eg vóni, at tær dámar Wikipediu og ger av at verða verandi. Her eru nakrar góðar slóðir til nýggjar brúkarar:
- Kunning fyri nýbyrjarar
- Hvussu ritstjórni eg eina síðu (Rætta wikitekst við wiki-kotum, áðrenn 2013 var hetta einasti mátin)
- VisualEditor Brúkaravegleiðing (Rætta við nýggja VisualEditor, sum er ein meira einfaldur og tíðarhóskandi máti. VisualEditor varð tikin í nýtslu í 2013)
- Les ofta settir spurningar ella Set ein spurning í Undirhúsinum
Tú hevur IP 81.25.191.247. Fært tú tær egið brúkaranavn, fært tú eitt betri yvirlit yvir síðuna og fært fleiri møguleikar í valmyndini.
ℚuackor 15. mar 2010 kl. 08:40 (UTC)
{{Brúkari fo-0}} on your user page or put it into your babel box.
Hetta er ein kjaksíða hjá einum dulnevndum brúkara, sum ikki hevur stovnað eina kontu enn, ella ikki brúkar hana. Tí noyðast vit at brúka nummerisku IP-adressuna hjá honum ella henni. Ein slík IP-adressa kann verða brúkt av fleiri brúkarum. Ert tú ein dulnevndur brúkari, og kennir, at óviðkomandi viðmerkingar eru vendar til tín, so vinarliga stovna eina kontu fyri at sleppa undan samanblanding við aðrar dulnevndar brúkarar í framtíðini.


text:
Mötley Crüe
Mötley Crüe er ein Grammy-útnevndur amerikanskur hard rock bólkur stovnaður í Los Angeles, Kalifornia í 1981.
Bólkurin var stovnaður av bassleikaranum Nikki Sixx, sum tá var limur í heavy metal bólkinum London og trummuspælaranum Tommy Lee. Síðani komu guitarspælarin Mick Mars og sangarin Vince Neil uppí bólkin.
Motley Crue hevur selt yvir 80 mió. eintøk kring allan heim. [1][2] írokna 23,5 mió. í USA [3]
Limirnir í bólkinum eru kendir fyri sín harða og villa lívsstíl; Fleiri av limunum hava verið í fongsul og verið misnýtarar av bæði rúsdrekka og rúsevnum. Nýggjunda útgávan við heitinum Saints of Los Angeles kom út 24. juni í 2008. Í løtuni (2011) skriva teir tónleik til komandi fløguna.


text:
Romm
Romm verður framleitt av sukurrørum. Sukurrørini verða knúst, og síðani verður sevjan tikin frá. Tá henda sevja verður hitað, krystalliserast reint sukur á yvirflatuni, og restin av sevjuni verður myrk og sirupkend. Tá sevjan verður hitað einaferð afturat, verður hon myrkari og meira bittur. Hon verður síðani tynt, ger verður latin útí, og síðani broytist sukri til alkohol. Fyri at økja um alkoholprosentið, skal løgurin destillerast. Hetta verður gjørt í einum serligum anleggi. Alt eftir nær løgurin verður tappaður, ber til at stýra hvussu sterkt rommið skal vera, og hvønn karakter tað skal hava. Sìðani verður nakað av romminum goymt - sum oftast tann parturin, ið skal gerast til myrkt rom. Hetta ger smakkin bleytari og rundari. At enda verður rommið blanda við ymiskum øðrum rommsløgum fyri at fáa júst tann smakkin, sum framleiðarin vil hava. Rávøran í romm er antin sukurrørssevja ella tað, sum verður eftir, tá saftin er kroyst úr, kallað fyri sukurrørsmelass. Romm kann verða framleitt allastaðni í verðini, men hevur sín uppruna í Vesturindia. Tað ljósa og neutrala kemur m.a. frá Puerto Riko og Kuba. Tað myrkara og kraftmiklara kemur m.a. frá Jameika og Haiti. Munurin millum tey ymsu sløgini kemur av, at undir geringini verða koyrd pálmabløð, ananassaft og annað í.


text:
Nýggj kanning vísir, at Sat-7 Kids hevur stóra og jaliga ávirkan á arábisk børn
Nýggj kanning vísir, at Sat-7 Kids hevur stóra og jaliga ávirkan á arábisk børn
Miðeystur og Norðurafrika vaksa skjótt í fólkatali. Stór kanning avdúkar, at alsamt fleiri arábisk børn hyggja at Sat-7 Kids, og samstundis svarar ein vaksandi partur av foreldrunum, at rásin hjálpir børnum teirra.
Hyggjaraskarin av børnum, sum hyggja at arábisku rásini, er í seinastuni vaksin við 21 prosentum, og mett verður, at umleið 6 milliónir børn regluliga hyggja at sendingunum.
Nýggja kanningin er frá 2018 og er gjørd av leiðandi marknaðarkanningarfelagnum IPSOS. Kanningin vísir eisini, at umframt at læra børnini um Jesus stimbrar rásin eisini børnunum til at vísa góða atferð og góð virðir. Eitt slíkt gott og positivt aftursvar frá foreldrunum eggjar eini kristnari sendirás at halda áfram, tá hugsað verður um, at nógv tann størsti parturin, sum sær sendingarnar, eru ikki-kristnir hyggjarar.
Positivitetur og friður
Dr. Terence Ascott, stovnari og leiðari fyri Sat-7 sigur: ”Við hesi kanningini hava vit staðfest, at foreldur kenna, at børn teirra fáa eina jaliga ávirkan á lívið, sum gevur teimum eina kenslu av friði, hóast tey í nógvum førum liva í krígsherjaðum økjum. Eisini hjálpir skúlaundirvísingin teimum víðari við at læra, læra… læra.”
Yngstu Sat-7 Kids hyggjararnir búgva í londum, har familjan hevur brúk fyri góðum og gevandi stuðli. Vit síggja størsta hyggjaratalið ímillum hesi smáu, undir 4 ár, í krígsherjaða Sýria, Algeria og Marokko, har ringt er at fáa eyga á tilfeingið hjá kristnum børnum.
Bøta umstøðurnar hjá teimum ungu
Spennandi er at síggja, at 8,6 milliónir hyggjarar í øllum aldri trúliga fylgdu við undirvísingarrásini ACADEMY á arábiskum seinasta árið. Dentur verður lagdur á at læra tey ungu at seta kritiskar spurningar, og læra tey tey góðu sosialu virðini, eitt nú tolsemi, sum er neyðugt fyri at kunna uppbyggja eitt betri samfelag at liva í. ACADEMY gevur holla skúlaundirvísing til tey, svarandi til 4.-5. flokk, sum annars onga skúlaundirvísing høvdu fingið.
Her ger undirvísingarrásin My school seg eisini galdandi við 1,5 milliónum trúføstum hyggjarum. Her vísir kanningin, at minst 70 prosent av børnunum, frá forskúla til 3. flokk, trúliga fylgja undirvísingini dagliga ella í minsta lagi 1 ferð um vikuna.
Hetta merkir, at 1,5 milliónir arábisk børn regluliga fáa vitan og førleikar, sum menna tey og geva teimum betri møguleikar at klára seg í lívinum. Eisini foreldrini fylgja við sendingunum og læra saman við børnunum. Sat-7 hevur ætlanir um at menna frálæruna gjøgnum ACADEMY enn meira og á tann hátt at víðka um og styrkja ávirkanina.
IPSOS-kanningin undirstrikar eisini, at vøkstur er í internetbrúkinum, sjálvt í flóttafólkalegunum, so ætlanir eru eisini at víðka um og menna My School-undirvísingina við einum e-læru-platformi.
Umbroyting
Hesi stimbrandi tøl undirstrika, at Sat-7 hevur sítt fokus á børn og ung, sum eru framtíðin í hesum stóra øki, sum Miðeystur og Norðurafrika eru.
Rita Elmounayer, komandi stjóri fyri Sat-7, sigur: “Um bara eitt av øllum hesum nógvu børnunum, sum njóta gott av sendingunum hjá Sat-7, veksur og gerst ein góður og sterkur leiðari fyri sítt land, kann hetta broyta alt Miðeystur. Alt, vit gera – alt sáð, ið verður sáað – er tað vert.”
Tølini í hesari kanningini frá 2018 vísa vøksturin í mun til tølini frá 2016.
Leggjast kann afturat, at Sat-7 Kids eisini sendir á turkiskum máli og á farsi, sum verður tosað í Iran. Kanningin varð gjørd á tí arábisku rásini.
Kelda: Sat-7


text:
Roknskaparhjálp fevnir um hjálp til at seta roknskapin upp.
Inngangurin til roknskaparhjálpina er ein yvirskipaður kunnleiki til fyritøkuna, sum roknskaparhjálpin verður veitt til. Hetta fevnir millum annað um tað virkisøki, sum fyritøkan arbeiðir í, umframt tær roknskaparligu ásetingar, sum eru galdandi. Hetta er í flestu førum ársroknskaparlógin.
Tá vit fremja roknskaparhjálp verður ikki gjørd ein eftirmeting av teimum upplýsingum, sum eru grundarlagið undir roknskapinum. Vit gera tó eina professionellu meting av roknskapinum og fáa til vega aðrar upplýsingar, um so er at vit í sambandi við roknskaparhjálpina verða varug við, at roknskapurin hevur í sær feilir ella manglar.
Vit gjøgnumganga roknskapin fyri at meta um, hvørt samanhangur er ímillum roknskapin og okkara kunnleika til fyritøkuna.
Roknskaparhjálpin verður endað við at vit gera eina váttan á roknskapin, har vit greiða frá okkara arbeiði.
Í sambandi við roknskaparhjalp gera vit tó ikki eina niðurstøðu um, hvørt vit meta at ársroknskapurin gevur eina rættvísandi mynd av gongdini í árinum umframt fíggjarligu støðuni við ársenda.


text:
BØRN OG UNG
At menna og búgva børn og ung til vælvirkandi menniskju og borgari í samfelgnum er ein tann fremsta og størsta uppgávan yvirhøvur. Leiklutur mynduleikanna er at skapa uppvaksandi ættarliðnum so góðar og mennandi karmar sum gjørligt.
Aftur í ár er súkklukappingin “Kring Føroyar” á skránni og í morgin, leygardagin 11. juli, er tað í Suðuroynni at tað verður ...
Nú mánadagin byrjaði seinna toymið av “Ung í Arbeiði”. 16 ungdómar eru sera sjónligir í býarmyndini í løtuni. Jack Petersen, ...
Í mong ár hava viðarlundirnar í kommununi verið nátúrlig savningarstøð fyri borgarar og vitjandi, ið ynskja at njóta eina friðsæla ...
Á heysti 2017 samtykti Tvøroyrar kommuna at veita fígging til eina 3-ára verkætlan, ið hevði til endamáls at skipa eitt skjalasavn á Tvøroyri. ...
Hesa vikuna byrjaði væl umtókta átakið “Ung í arbeiði”, á Tvøroyri. Tvøroyrar kommuna hevur, síðan kreppuna í byrjanini ...
21. mai 1990, var hátíðarløta í Trongisvági, tá barnagarðurin Mýrifípan lat upp á fyrsta sinni. Ynskið um at byggja barnagarð ...
Barnagarðurin Mýrifípan nærkast alsamt degnum, har alt arbeiðið er liðugt. Eitt av arbeiðunum, ið eftir ætlan skuldi gerast sum eitt av teimum ...
Nýggj nøvn til barnagarðin "Mýrifípan" í Trongisvági. Tvøroyrar kommuna skipaði fyri tíð síðani eina navnakapping til ...
Frítíðarkortið sent til børn og ung í Tvøroyrar kommunu í hesum døgum. Í hesum døgum verður Frítíðarkortið ...
Hóast barnagarðurin var tikin í nýtslu í januar, so hevur framhaldandi verið arbeitt við at gera alt liðugt. Ikki minst kring barnagarðin, var ymiskt ...
Tvøroyrar kommuna er sera hørm um at kunngera, at Mentanarnáttin 2020 á Tvøroyri, ið skuldi verða hin 29. mai, er avlýst orsakað av tilmælunum, ...
Til foreldur Í sambandi við at skúlar og dagstovnar v.m. lata upp aftur Tann góða undirtøkan av tiltøkunum ímóti corona-farsóttini sær ...
Nú Føroyar lata varisliga upp komandi mánadag 20. apríl, er tað sera umráðandi at børn, foreldur og starvsfólk halda seg til ráðgevingina ...
Barnatiltak og tónleikur beinleiðis av Seglloftinum Skíriskvøld 8. apríl Sum vit áður hava nevnt, so fara tvey forkunnug tiltøk av bakkastokki í dag. ...
Leiðslan í Tvøroyrar kommunu hevur gjørt av at taka málið upp, um gjald fyri barnaansing, nú flestu børnini ikki hava verið í kommunalari ansing ...
KORONA -Góð ráð til barnafamiljur - her- Tað kann vera ein avbjóðing at fáa gerandisdagin at hanga saman hesar dagarnar. Serliga fyri ...
Umráðandi er at venja og røra seg, hóast vanligu venjingartilboðini, sum kommunan o.o. skipar fyri, ikki eru virkin í løtuni, og nógv fólk arbeiða ...
Sinnisbati letur góð ráð til fólk, sum bera ótta, og hava tørv á ráðgeving ella bara onkran at tosa við í hesum Corona tíðum. ...
Tvøroyrar kommuna fylgir neyvt við tilmælum og leiðbeiningum frá Landslæknanum og Heilsumálaráðnum, fyri at kunna borgarar um støðuna, og ...
Manningin á HDMS Thetis letur heilsa og takkar fyri mongu vitjanirnar á føstulávint. Heili 273 vitjandi vóru umborð henda sunnudagin og manningin hevði úr ...
Nógv ymisk spennandi skeið hava verið í Tvøroyrar kvøld og ungdómsskúla í heyst við heystglottum og nú várið er komið heldur ...
Í gjár var móttøka fyri leiðaranum á Føroya Eftirskúla, Pól Arna Holm. Samstundis fingu fólk høvið til at síggja hølini í ...
HDMS Thetis bjóðar til tunnusláttur 23. februar Enn einaferð heldur danska sjóverjan føstulávintssiðvenjuna og bjóðar børnunum í oynni ...
Vanligt er, at tá várið byrjar, so byrja tilflytingarnar at taka ferð á seg á Tvøroyri, men okkurt bendir á, at vanliga mynstrið er broytt í ...
Á hugnaligari samkomu í kantinuni í Ítróttarhøllini í Trongisvági í gjár, ið Tvøroyrar Kommuna og FSR skipaðu fyri, varð Niels ...
Í dag var gleðin stór hjá børnunum og starvsfólkunum í barnagarðinum Mýrifípan í Trongisvági. Barnagarðurin, ið hevur ...
Tvøroyrar Kommuna ynskir øllum eini gleðilig jól og eitt av Harranum signað nýggjár. (Mynd: Turið V. í Dali)
Sum siðvenja er, so verða øll boðin við, til at gera kyndlarnir til ársins nýggjárshald á Tvøroyri. Eins og í 2018, so gongur hetta fyri seg ...
Leygardagin 21. desember verður seinasti gongutúrur í árinum, ið Tvøroyrar Kommuna skipar fyri. Viðrar, verður byrjað í “Nýggja ...
Tvøroyrar kommuna bjóðar lesandi at nýta lestrarhølir í jólaferiuni. Tænastan er til tey, sum eru heima í jólafrí og eru í ...
Barnagarðurin Mýrifípan í Trongisvági skipar fyri navnakapping, í samband við at nýggjur barnagarðurin verður tikin í brúk í januar ...
Árligi jólahugnin í viðarlundini í Trongisvági verður leygardagin 7. desember kl. 18.00. Á skránni verður hugnaligur felagssangur og vit ...
Leygardagin 30. november var stórfingin útgávukonsert í SALT. Tað var bólkurin Hamradun, ið var á palli í samband við nýggju útgávu ...
Leygardagin 30. november er aftur gongutúrur á skránni. Hesaferð er tað ovara Sevmýri, ið er á skránni og Jákup Jensen er ...
Jólatræið á Tvøroyri verður tendrað sunnudagin 24. november, kl. 17.00. Tvøroyrar hornorkestur fer at seta sín hugnaliga dám á, og ...
Jólini nærkast og, sum vera man, so eru sera nógv áhugaverd tiltøk á skránni. Vit hava savnað tiltøkini,ið verða fyriskipaði, í ...
Komandi fríggjadagur, hin 1. November, er minningardagur teirra sjólátnu, eisini nevndur allahalgannadagur. Siðvenja er at halda dagin á Tvøroyri og í ár er ...
Í morgin kl. 10 stevnir M/s Thorshavn út á Trongisvágsfjørð. Fiskitúrurin, ið Tvøroyrar Kommuna skipar fyri, er fult teknaður – 30 fólk ...
Herfyri kunngjørdu vit skránna til allahalgannadag/minningardag teirra sjólátnu og ætlanin var, at manningin á danska verjuskipinum HDMS Knud Rasmussen skuldi ...
BROYTING! Gongutúrurin verður leygardagin 2. november og ikki í morgin. Gongutúrur í miðbýnum, leygardagin 2. november. Leygardag verður gongutúrur ...
Útsetti fiskitúrurin við M/S Thorshavn, ið settur varð til 5. Oktober, verður í staðin 2. november. Viðrar, verður farið frá ...
Komandi leygardag verða tvey forvitnislig tiltøk á skránni, í samband við at heystmarknaður er í miðbýnum. Í tjaldinum í ...
Í mai var reisigildi í nýggja barnagarð, ið eftir ætlan skal standa liðugur í byrjanini av januar. Uttanifrá sæst ikki so væl, hvussu ...
Nú nýtt skúlaár er byrjað og okkara yngstu eru sjónligari enn vanligt ávegis til og frá skúla, eru 13 kommunur og Ráðið fyri ...
Í morgin, leygardagin 17. August, skipar virkna Bátafelagið Naddoddur, fyri árliga bátadegnum. Kl 13:00 savnast bátarnir í vøkru Tjaldavíkini, ...
Eins og siðvenja er á jóansøku á Tvøroyri, so er ein ørgrynna av tónleiki at hoyra í miðbýnum, har Tvøroyrar Kommuna hevur skipað ...
Tvøroyrar býráð samtykti á býráðsfundi 12. juni 2019 roknskapin fyri 2018. Í fíggjarætlanini fyri 2018 varð roknað við einum ...
Í dag er plantingardagur aftur á skránni við Stórá og byrjað verður kl. 09:30. Seinastu árini hevur nógv verið gjørt fyri at ...
mhvørvisvika er á Tvøroyri hesa vikuna og mangt er á skránni, ið alt hevur tað til felags, at umhvørvið er á breddanum. Lagt verður ...
Fyrstu tiltøkini eru farin í gongd. Til ber at fara ein túr í Barnalund, í erva á Posta, Bygda- og Sjósavnið er opið, framsýningin hjá ...
Ætlaða kappingin í føroyskari staving, er nú í staðin vorðin til eitt nýtt tiltak, ið skúlin hevur valt at kalla "KOM Í SKÚLA". ...
Vit minna á, at skráin fyri mentanarnáttina eisini finst í talgildum skapi. Her https://en.calameo.com/read/005899669247aec386719 og sum pdf at taka niður her ...
Tvøroyrar Fimleikarfelag verður eisini við á mentanarnáttini. Tað eru dugnaligu genturnar úr 5. flokki, ið vilja sýna fram sýni kynstur, í ...
Í býráðssalinum, á Tvørávegi 37, verður hugnaligt tiltak, ið miðnámsskúlin í Suðuroynni skipar fyri. Tey fara at skipa fyri ...
Stásiliga mentanarháborgin í Suðuroynni, SALT, er sjálvandi eisini opin á mentanarnáttini. Í tíðarbilinum 18:00 – 20:00, ber til at vitja ...
Í drúgva tíð hevur verið arbeitt miðvíst fyri at fáa skapt eina spennandi og fjølbroytta skrá fyri mentanarnáttina - nú er komið ...
Barnagarðurin í Trongisvági hátíðarheldur í dag 29-ára dagin síðan hann varð tikin í nýtslu. Starvsfólkini høvdu ...
Stuttliga kassabilakoyringin á mentanarnáttini á Tvøroyri, hin 31. mai, nærkast nú av álvara. Vit hava gjørt av at leingja tilmeldingarfreistina til ...
Nú sær endiliga út til at bragda eitt sindur í veðrinum og tað er vorðið stillari og lýggjari. Eitt av hugaligastu eyðkennunum fyri ...
Summar í Føroyum! Hvat hugsar tú so? Hvat sært tú fyri tær? Hvat er tað allarbesta við føroyska summarinum? Tað grøna grasið? At ...
Seinastu mánaðirnir hava vit javnan umrøtt byggingina av nýggja barnagarðinum í Trongisvági. Nú er komið so mikið áleiðis, at ...
Suðuroyar Sjúkrahús eigur sín sjálvsagda part av gerandisdegnum hjá øllum okkum suðuroyingum. Onkursvegna koma vit øll, minst einaferð ...
Tá Tvøroyrar Kommuna, við Jákupi Leo, sála, á odda, fyri nøkrum árum síðan fríðkaði um sjúkrahúsplantasjuna við ...
Várframsýningin sum skuldi vera á Seglloftinum tann 27 og 28. apríl, er framskundað til fríggjadagin og leygardagin 26. og 27. apríl. Hetta vegna at árliga ...
Stásiliga spæliplássið, ið Tvøroyrar Kommuna í longri tíð hevur arbeitt við, er nú vorðið veruleiki og klárt er at taka ...
Á mentanarnáttini á Tvøroyri, 31. mai 2019, verður enn eitt nýtt og spennandi tiltak á skránni. Tað er Tvøroyrar Skúli, ið ...
Spennandi kassabilakapping og MC-Treff á mentanarnáttini 31. mai Á sera væl umtóktu mentanarnáttini á Tvøroyri verður nú enn eitt spennandi, ...
Fríggjadagin hin 31. mai fer mentanarnáttin á Tvøroyri av bakkastokki. Tiltakið er vaksið í vavi ár um ár, og í ár verður einki ...
Á býráðsfundi í gjárkvøldið varð endaliga samtykt, at komandi, nýggi skúlin á Tvøroyri, skal staðsetast har verandi ...
Hin 30. Januar 2019 løgdu vit grein út, um fimleikarhøllina í Tvøroyrar Skúla. Sí http://www.tvk.fo/content.asp?sid=4962&id=2 Arbeiðið við at ...
Starvsfólk hjá Hjálpirót byrjaðu í gjár at seta spæliplássið í miðbýnum upp. Vit umrøddu spæliplássið í ...
Hin 15. Januar vitjaðu vit komandi nýggja barnagarðin í Trongisvági. Í gjár løgdu vit aftur leiðina framvið og nú byrjar av álvara at ...
Samansjóðingarkvøldið, ið var fríggjakvøldið 22. februar, á Seglloftinum, eydnaðist til fulnar. Á leið 50-60 fólk vóru komin ...
Av tí at umvælingararbeiði fer fram í løtuni, verður svimjihøllin stongd frá í dag, 25. februar 2019, og 14 dagar fram. Tvøroyrar Kommuna
Greitt er nú, um umstøðurnar hjá donsku sjóverjuni annars loyva tí, at siðbundni tunnuslátturin umborð á verjuskipinum aftur verður á ...
Spæliplássið, ið kommunan í fjør samtykti at gera, er nú so smátt byrjað at taka skap. Spæliplássið verður á økinum ...
Sera áhugavert tiltak á Seglloftinum, hin 22. februar kl. 18:30.Meira verður at lesa um tiltakið í næstum - sí skrá.
Gamla fimleikarhøllin í Tvøroyrar skúla verður nú høvuðsumvæld og nýtt gólv verður lagt á. Tað vóru aðrar ...
Byggingin av nýggja barnagarðinum í Trongisvági gongur væl. Stálkonstruktiónirnar verða nú settar upp og arbeiðið við límtræi ...
Tann 22. januar kl 19:00 verður felags foreldrafundur í skúlagarðinum í Trongisvágs skúla Evni: Børn og ung á netinum
Nú er tann tíðin komin, tá næmingar verða skrivaðir inn í 1.flokk.Innskrivingin í 1.flokk skúlaárið 2019/2020 verður mánadagin ...
Í morgin, leygardagin 22. desember, leggur jólaskipið at við Tvørákei, beint undir Gl. KGl. Handil og Pub. Jólamenninir bjóða børnunum ...
Nú jólini eru í hondum og mangir útisetar leita sær heim, vil Tvøroyrar Kommuna, eins og undanfarin ár, bjóða teimum lesandi lestrarhølir. ...
Í gamla húsinum hjá Froðbiar Sóknar Bókasavni, á Sjógøtu 23, har kommunulæknin áður eisini helt til, hevur eina tíð verið ...
Um tørvur er á tí, verður skipað fyri lektiucafe í Tvøroyrar skúla. Skúlastýrið søkti fyri stuttum Tvøroyrar Kommunu um játtan ...
Skeiðið er ein innføring í ferðavinnuna og gevur luttakarum eina góða fatan av ymisku tættunum í ferðavinnuni og amboð at virka við ...
Hátíðarløta var í býráðssalinum í gjár, tórsdagin 30 august. Gentumanningin á Firvaldi í barnaróðri og Max Rasmussen, ...
Verkætlanin Neysting, ið hevur verið áleiðis eina tíð, er nú vorðin veruleiki. Elin Maria Nolsøe Joensen, Sissal Fosaa og Eirikur Sanderson, hava ...
Á mentanarnáttini 20. Juli 2018, kundi borgarstjórin, Kristin Michelsen, avdúka hvør var komin við teimum trimum bestu hugskotunum um framtíðar nýtslu ...
Verkstova: Veggjalist í barnahædd. Spennandi verkætlanin Litbrá, ið eisini stendur fyri listagonguni kl 16:00, bjóðar nú yngra ættarliðnum at ...
Skráin fyri mentanarnáttina á Tvøroyri, hin 20. juli 2018, kann takast niður her. Hjartaliga vælkomin til Tvøroyrar. Skráin 2018 (PDF ...
Eftir øgiliga regnið í gjár, er at gleðast yvir frálíka veðrið í dag. Plantingardagurin við Stórá, ið átti at veri í ...
Í hugnaliga barnagarðinum í Trongisvági er siðvenja, javnan at hava foreldrakaffi. Her koma foreldrini at vitja stovnin og børnini elska tað. Ónsdagin 21. ...
Í vikuskiftinum var semifinalan í landsumfatandi støddfrøðikappingini Pangea Føroyar. Semifinalur vóru samstundis í Tórshavn og í Trongisvági ...
Fyri stuttum varð Lív Næs sett sum leiðari á Tvøroyrar Kvøld- og Ungdómsskúla og hon er beinanvegin farin til verka. Lív ynskti at seta sín ...
Sum vit hava skrivað um síðstu viku, so fór Skúla-FM av bakkastokki í fríggjadagin og sigast skal, at hetta var eitt sera væl fyriskipað og forkunnugt ...
Verkafúsur ungdómur á Tvøroyri klárur til FM í íverksetan Í gjár skrivaðu vit um spennandi og forkunnuga tiltakið í SALT, FM í ...
Næsta vikuskifti verður rimmar tiltak á Drelnesi. Saltsiloin, ið var eitt frambrot innan íverksetan í sínari tíð, verður nú aftur karmur um ...
Árligi, væl umtókti jólahugnin í viðarlundini, verður nú leygardagin, 9. Desember, frá kl. 18:00. Jólahugnin í viðarlundini er fyri ...
Forkunnug vitjan í býráðssalinumMánadagin 13. November, beint áðrenn býráðsfundin kl. 17:00, fekk Tvøroyrar Kommuna vitjan av ...
Aldursmarkið at koyra lítil prutl, sum koyra 30 kilometrar um tíman, er sett niður í 15 ár. Tvøroyrar kvøldskúli miðjar tí fram ...
Í dag vitjaði Tvøroyrar Kommuna aftur í Tvøroyrar Skúla. Tað er altíð gevandi at vitja skúlan, tí har hendir sera nógv og ein kennir at ...
Í gjár var kríggj í Trongisvágs Skúla - ella rættari sagt, vatnkrígg. Lærararnir høvdu givið boð til foreldrini um, at øll ...
Tíðliga í mai, kunngjørdi Tvøroyrar Kommuna, at bygginevndin til útbygging av barnagarðinum var farin til verka. Ónsdagin 10. mai, var sannur ...
Hin 1. mai kunngjørdi Tvøroyrar Skúli á heimasíðu síni, at skúlin hevði sett eina trygdarskipan í verk. Sambært ...
Sosiala nevnd hjá Tvøroyrar kommunu hevur samtykt, eftir tilmæli frá leiðsluni á dagstovninum, eina nýggja matarskipan í Mýrifípuni.Nýggja ...
Tað verður nú bíligari hjá foreldrum, at hava børn í ansing hjá Tvøroyrar kommunu. Tvøroyrar Býráð samtykti á fundi tann 6. ...
Tað er stuttligt at vera næmingur í Tvøroyrar Skúla. Skúlin er sera virkin og nógv fjølbroytt tiltøk hava verið á skránni seinastu ...
Tvøroyrar Kommuna er farin undir at fyrireika útbygging av barnagarðinum í Trongisvági. Í hesum sambandi er niðursett eina bygginevnd, ið hevur 8 limir, og ...
Fyrradagin var árligi tunnuslátturin hjá donsku sjóverjuni, á Tvøroyri. Morgunin sá einki serligur út, vátt og illsligt var, men seinnapartin ...
Hóast heldur illsligt uttanfyri í dag, so hava vit nógv at gleðast um á Tvøroyri, ikki minst tá tað kemur til ítróttin. TB-flogbóltur er ...
Um ábyrgd hennara sum partur av donsku/føroysku tilbúgvingini við Føroyar, hevur danska sjóverjan enn einaferð játtað at bjóða børnunum ...
Í gjár kundu vit lesa um róðrarúrmælingin Jannik Kambskarð Sørensen, ið hevði vunnið bronsu við DM í innandurðarógving. ...
Hátíðarløta var í Ítróttarhøllini í Trongisvági hin 30. januar, tí Tvøroyri hevur fostrað enn ein ...
Barnaverndarstova Føroya sóknast eftir familjum, sum vilja taka á seg at verða fosturforeldur hjá børnum í styttri ella longri tíð. Talan kann antin ...
Tvey nýggj fólk eru í seinastuni sett í starv í Suðuroyar Barnaverndatænastu. Annika Jónsveinsdóttir byrjaði 1. september í starvi sum ...
Mentananarnevndin hjá Tvøroyrar Kommunu hevur gjørt av, at umvælingin av hølinum hjá heilsufrøðinginum í Tvøroyrar skúla, skal ...
“Vit hava altíð verið sera væl móttiknir á Tvøroyri” Brævasamskifti við kapteynin á HDMS Thetis ...
Tað er okkum í Tvøroyrar Kommunu ein sonn gleði, enn einaferð, at kunna bjóða børnunum í Suðuroynni til tunnusláttur hjá ...
Á býráðsfundi í gjár bleiv avgerð tikin um, at spælistovan hjá dagrøktini flytir aftur til Tvøroyri frá 1. januar 2015 at rokna.Tað ...
20. oktobur verður farið undir at royndarkoyra eina matarskipan í Tvøroyrar – og Trongisvágs skúla. Skúlastýrið hevur miðvíst ...
Spælistovurnar hjá Dagrøktini eru opnar alt summarið. Í viku 30-33 verða børnini í ansing í spælistovunum í Hovi, Hvalba og í ...
Fríggjadagin 11. apríl 2014 kl. 12:00 var lisitatión á býráðsskrivstovuni um skúlabarnakoyringa í Tvøroyrar Kommunu.Trý tilboð komu inn, ...
Tvøroyrar Kommuna bjóðar skúlabarnakoyringina út fyri 5 ár frá skúlaárinum 2014/2015 at rokna.
Arbeiðið umfatar alla ta dagligu ...
Tuberklar eru fyri stuttum staðfestir í Streymoynni og í Suðuroy. Talan er fyribils um trý fólk, eitt pinkubarn og mamman í Streymoy og eitt smábarn ...
Ungdómhúsið Pakkhús 4 hevur fingið nýggjan fyribils leiðara. Tað er Tvørámaðurin Pól Arni Holm, ið avloysir Annu Mortensen. ...
Tað er siðvenja at sláa tunnu umborð á danska verjuskipinum á Tvøroyri á hvørjum ári. Men í ár var einki danskt verjuskip undir ...


text:
Prísur
Prísur fyri hvønn persón, tá ið tvey vaksin ferðast saman úr kr. 8.995,-
Íroknað pakkanum
Hotellið
Hetta snøgga, nýumvælda hotellið, ið bert er fyri vaksin, liggur í hugnaliga býnum, Cala D'or. Umhvørvið rundanum hotellið er sera vakurt, og eitt hanagleiv frá hotellinum liggur ikki minni vakra baðivíkin, Cala Egos.
GG! Prísurin avhongur alt av nær ferðast verður. Um ferðast verður í háárstíð ella um lítið pláss er umborð á Atlantic kann prísurin verða nakað hægri.
Ring á 47 63 63, ella send ein teldupost á fonnflog@fonnflog.fo